Q=14	C=7	SS=0	LS=3	PS=7	DC=0	LC=0	SD=0	BS=1	G0=25	G1=16	G2=5	DLID=az_RU	BODY=2 Салнамәләр 14 | Онлајн Мүгәддәс Китаб | Јени дүнја тәрҹүмәси\n2 Салнамәләр 14:1—15\nӘбијјанын өлүмү (1)\nЈәһуда падшаһы Аса (2—8)\nАса бир милјонлуг һәбәш ордусуну мәғлуб едир (9—15)\n14 Әбијја ата-бабаларына говушду, ону Давуд шәһәриндә+ дәфн етдиләр. Онун јеринә оғлу Аса тахта чыхды. Асанын һакимијјәти дөврүндә он ил өлкәдә әмин-аманлыг олду. 2 Аса Аллаһы Јеһованын ҝөзүндә јахшы, мәгбул ишләр ҝөрүрдү. 3 О, јад аллаһларын гурбанҝаһларыны+, сәҹдәҝаһлары өлкәдән јох етди, дик дашлары* парча-парча етди,+ Ашера бүтләрини* кәсди.+ 4 Јәһудалылара ата-бабаларынын Аллаһы Јеһоваја ибадәт етмәји, Онун Ганунуна, әмрләринә әмәл етмәји бујурду. 5 О, Јәһуданын бүтүн шәһәрләриндән сәҹдәҝаһлары, бухур гурбанҝаһларыны јох етди.+ Онун һакимијјәти заманы сәлтәнәтдә әмин-аманлыг һөкм сүрүрдү. 6 Аса Јәһудада гала-шәһәрләр тикди,+ чүнки о илләрдә өлкәдә әмин-аманлыг иди. Јеһова она динҹлик вердији үчүн һеч ким онунла мүһарибә етмирди.+ 7 Аса јәһудалылара деди: «Ҝәлин бу шәһәрләри инша едәк, әтрафына дивар чәкәк, бүрҹләр+ тикәк, ҹәфтәли дарвазалар гојаг. Һазырда өлкә бизимдир, чүнки биз Аллаһымыз Јеһоваја ибадәт едирик. Биз Она ибадәт етдијимиз үчүн О, һәр тәрәфдән бизә динҹлик вериб». Беләҹә, онлар уғурла шәһәрләри инша етдиләр.+ 8 Асанын ордусунда јәһудалылардан бөјүк галхан вә низә илә силаһланмыш 300 000 дөјүшчү, бинјаминлиләрдән кичик галхан вә ох-каманла силаһланмыш 280 000 иҝид дөјүшчү вар иди.+ 9 Сонралар һәбәш Зараһ 1 000 000 нәфәрлик орду вә 300 ҹәнҝ арабасы илә онлара гаршы јүрүш етди.+ О, Мәраша+ чатанда 10 Аса онун гаршысына чыхды вә гошунуну Мәрашда јерләшән Зефат вадисиндә дүздү. 11 Аса Аллаһы Јеһованы чағырыб+ деди: «Јеһова, Сәнин үчүн фәрг етмәз, Сән ҝүҹлүнүн дә, ҝүҹсүзүн дә дадына чатырсан.+ Јетиш дадымыза, еј Аллаһымыз Јеһова! Биз Сәнә архаланырыг+, бу издиһамын габағына Сәнин адынла чыхмышыг.+ Јеһова, Сәнсән бизим Аллаһымыз! Гојма фани инсан Сәнә үстүн ҝәлсин».+ 12 Јеһова һәбәшләри Асанын вә јәһудалыларын өнүндә мәғлуб етди. Һәбәшләр дөјүш мејданындан гачдылар.+ 13 Асанын ордусу Гәрарадәк+ онлары тәгиб етди. Һәбәшләрин һамысы гырылды, бир нәфәр дә сағ галмады. Јеһованын көмәјилә Асанын ордусу һәбәшләри гырыб-чатды. Јәһудалылар чохлу гәнимәт әлә кечирдиләр. 14 Һәмчинин онлар Гәрар әтрафындакы бүтүн шәһәрләри дармадағын етдиләр. Чүнки оранын ҹамаатыны Јеһованын вәһми басмышды. Јәһудалылар бу шәһәрләри талан етдиләр. Орада чохлу гәнимәт вар иди. 15 Онлар чобанларын чадырларына да һүҹум етдиләр вә чохлу сајда гојун-гузу, дәвә әлә кечирдиләр. Сонра Јерусәлимә гајытдылар.\n2 Салнамәләр 14


Q=4	C=2	SS=0	LS=2	PS=0	DC=1	LC=0	SD=0	BS=3	G0=54	G1=38	G2=23	DLID=az_RU	BODY= Инсанын камал вә сәадәти нәдәдир? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa1878\tArxiv kodu 8441\nБу суалын әтрафлы ҹавабы, ики әсас диҝәр суалын ҹавабына бағлыдыр.\n1. Сәадәт һансы мәнададыр? Сәадәт камалдан ајрыдыр ја јох?\n2. Инсан нә ҹүр варлыгдыр? Сырф маддидир, јохса јох ....?\nБелә нәзәрә ҝәлир ки, инсанын камалы онун сәадәтиндән ајры дејил. Инсан нә гәдәр камал кәсб етсә, бир о гәдәр сәадәтә јахынлашар. Инсан, руһ вә бәдәндән ибарәт бир варлыгдыр вә руһ инсанын ҹөвһәридир. Бәдән вә руһун сәадәтә чатмасы онларын варлығынын камала чатмасына бағлыдыр. Руһун сәадәти, Аллаһа јахынлашмасы вә чатмасындадыр. Бу һалда руһ өз сон камалына јетишир. Әлбәттә, ислами рәвајәтләрдә бәдәнин сағламлығы вә ондан дүзҝүн бәһрәләнмәји дә инсанын сәадәтиндән һесаб етмишләр.\nБу арада, бир дәстә идеологлар инсанын сәадәтини онун камалындан ајры саныр вә инсаншүнаслыг һаггында башга нәзәријјәләр верирләр. Әлбәттә, бүтүн бунларын һамысына әсаслы ирадлар вардыр. Мәсәлән, бир дәстә, инсаны мадди варлыг сајыр вә онун сәадәтини јалныз, мадди ләззәтләрдән бәһрәләнмәкдә ҝөрүр. Бәзи философлар исә инсанын ҝөвһәрини онун әгли саныр, арифләр дәстәси исә инсанын инсанијјәтинин онун һагга ешг-мәһәббәтиндә олдуғуну ҝүман едир. Амма, онларын һамысы әсл һәгигәти ҝөрмәдикләринә ҝөрә әфсанәви јол тутмушлар.\nБу суалын дәгиг вә сәһиһ ҹавабы инсанын сәадәт анламыны дүзҝүн баша дүшмәсиндән вә һәдәфини таныја билмәсиндән аслыдыр. Кант кимиләри исә инсанын сәадәт вә камалыны бир-бириндән ајырыб белә нәзәријјә верирләр ки, дүнјада јалныз бир камал вә јахшылыг вар вә о да јахшы ирадәдир. Јахшы ирадә дә инсанын виҹданы мүгабилиндә онун фәрманларыны гәбул етмәсидир. Бу фәрманын ардынҹа јахшылығын олуб олмамасы исә фәрг етмәз. Амма, сәадәт о ләззәт вә јахшылыгдыр ки, һеч бир дәрд вә әзијјәтлә бирҝә олмасын. Әхлагын иши сәадәтлә јох, камалладыр. Лакин, ислам алимләри, әхлаг устадлары вә философлары белә нәзәријјә верирләр ки, инсанлар камал һәддинә нә гәдәр јахынлашсалар, бир о гәдәр дә сәадәтә чатарлар. Онлар Кант кими сәадәти камалдан ајырмырлар. Әлбәттә, буну да гәбул едирләр ки, әҝәр сәадәтдән мәгсәд һәмин мадди вә һисси сәадәтдирсә, белә сәадәт камалдан ајрыдыр. Диҝәр тәрәфдән мүхтәлиф мәктәбләрин сәадәтә бахышлары сәбәб олур ки, сәадәтин тәрифи дә фәргли олсун.\nИнсанын јалныз мадди варлыгдан ибарәт олдуғуну һесаб едән мәктәб онун сәадәтини јалныз мадди еһтијаҹларынын тәмин олунмасында ҝөрүр. Амма, инсанијјәт мејарыны әглдә биләнләр, онун камала вә сәадәтә јетмәсини илаһи маариф вә һәгигәтләрдән бәһрәләнмәкдә ҝөрүрләр. Инсанын, арифләр кими, батининә диггәт едәнләр вә онун мәнәви ҹәһәтдән дәрд вә һиҹран ичиндә олуб өз әсл вәтәниндән узаг дүшмәсини дүшүнәнләр исә онун сәадәтини ешгдән нә гәдәр бәһрәләнмәсиндә ҝөрүрләр. Һәмчинин, инсанын ҝөвһәрини иш вә зәһмәт биләнләр исә онун сәадәтини гүдрәтә чатмагда ҝөрүрләр. Амма, Ислам нәзәријјәсинә ҝөрә әгли вә ешги гәбул етмәклә инсаны белә тәриф етмишдир: “Инсан елә бир варлыгдыр ки, мүхтәлиф истедадлара маликдир. Сырф мадди олмајыб ҹан вә тәндән (руһ вә бәдәндән) ибарәтдир.” Әсл вә һәгиги һәјаты башга аләмдәдир. Әбәди јашамагдан өтрү јарадылмышдыр. Фикри, әмәлләри, вә рәфтарлары она ахирәт бәдәни јарадыр вә саир...\nБелә бир нәзәријјә илә инсанын сәадәти онун өз истедадларынын инкишаф вә ачылышы, руһи вә ҹисми мејлләринә неҹә ҹаваб вермәсиндән асылыдыр. Әлламә Тәбатәбаи бу һагда јазыр:”Һәр бир шејин сәадәти онун өз варлығынын хејринә чатмасыдыр. Амма, руһ вә бәдәндән ибарәт олан инсанын сәадәти, онун руһи вә ҹисми ҹәһәтдән хејир мејлләринә чатыб онлардан бәһрәләнмәсиндәдир.”\nИнсанын руһу, “она Өз руһумдан үфүрдүм” –дејән Аллаһа говушмасы илә, јәни варлығынын алдығы јерә гајытмасы илә сәадәтә чата биләр. Башга сөзлә десәк, инсанын руһу онун ҝөвһәри олмагла јанашы, Аллаһ тәрәфиндәндир вә мүхтәлиф мәртәбәләри кечмәклә тәбиәт аләминдә өзүнә јер тутмушдур, сәадәти исә өз тәбии ихтијары өлүмү вә ешги илә бу аләмдән көчүб варлығынын әсас мәншәји олан јерә јетишмәсиндәдир. “Биз Аллаһ тәрәфиндәник вә Она тәрәф гајыдаҹағыг”. Белә инсанын бәдәнинин бу дүнјада олмасына бахмајараг, руһу башга јерә бағлыдыр. Әлбәттә, бу һеч дә мадди ишләринә диггәтсизлик мәнасында дејил. Чүнки, сағламлыг вә пак немәтләрдән бәһрәләнмәк инсанын сәадәтиндән сајылыр вә төвсијә олунур ки, инсан тәмизлијә риајәт етмәклә өз гајдасында ҹисмини мөһкәмләтсин. Она ҝөрә ки сағлам бәдәндә сағлам руһ олар, демишләр. Мәгсәд будур ки, инсанын ҝөвһәри руһдур вә онун јарадылышындан һәдәф инсанын Аллаһа јахын олмасыдыр. Гуранда бу һагда охујуруг: “(Гијамәт ҝүнү Аллаһ-таала мө’мин кимсәјә белә бујураҹагдыр:) "Еј (өз иманындан, әмәлиндән вә Аллаһын вә’диндән) хатирҹәм олан кәс! (Вә ја: "Еј архајын нәфс!") Дөн Рәббинә тәрәф, сән Ондан разы олан вә О да сәндән! (Әмәлисалеһ) бәндәләримин зүмрәсинә дахил ол!. (Онларла бирликдә) Ҹәннәтимә варид ол!" Диҝәр сурәдә вар: “Еј инсан! Сән (өләнә гәдәр) Рәббинә доғру чалышыб чабалајырсан. Сән Она говушаҹагсан!” Јенә дә башга сурәдә вар: “(Һеч бир јерсиз сөһбәтә вә ҝүнаһа тәһрик олунмајан) һагг мәҹлисиндә, гадир һөкмдарын (Аллаһын) һүзурунда олаҹаглар!” Јенә да охујурург: “Мән ҹинләри вә инсанлары јалныз Мәнә ибадәт етмәк үчүн јаратдым!”\nИбадәт, инсанын Аллаһ-таалаја јахынлашмасы үчүн бир вәсиләдир. “Сəбр eтмəк вə нaмaз гылмaглa (Аллaһдaн) көмəк дилəјин!” Она ҝөрә дә инсаны Аллаһа јахынлашдыран һәр бир шеј ону сәадәтә дә јахынлашдырыр. Бу һалда, тәкҹә намаз дејил, бәлкә дә халга хидмәт дә Аллаһа јахын олмаға сәбәб олур.\nӘлламә Тәбатәби јазыр: ”Сизләрә верилән немәтләр сиздән өтрү о заман немәт сајылыр ки, онлардан Аллаһын сизи хәлг етдији һәдәф јолунда истифадә олунсун. Чүнки, инсанын јарадылышындан мәгсәд сәадәт јолунда Аллаһ-таалаја јахынлашмагдыр вә бунун сајәсиндә инсанда Аллаһ дәрҝаһында бәндәчилик вә тәвазөкарлыг һаләт јарансын. Бу һаләтләр инсана тәсир етсә бу ајәјә аид олур: “Мән ҹинләри вә инсанлары јалныз Мәнә ибадәт етмәк үчүн јаратдым!”\n Мүтәһһәри, Муртәза, Фәлсәфеји әхлаг, сәһ-70-71.\n Сәадәт сөзүнүн мәнасы әхлаг китабларында әхлагын әсасы кими гејд олунур. Мераҹус-сәадат, сәһ-18 вә 23.\n Мүтәһһәри, Муртәза, Фәлсәфеји әхлаг, сәһ-72\n Һиҹр сурәси, 29, Мөминун сурәси, 12-14.\n Тәбатәбаи, Мәһәммәд Һүсјен, Тәфсир Әл-Мизан, 11-ҹи ҹилд, сәһ-28.\n Һиҹр сурәси, 28.\n Ихтијарлы өлүм инсанын өз нәфси илә мүбаризә вә ҹиһад етмәсидир. Имам Әли (әлјеһиссалам) өз каламында буна ишарә етмишдир:”Һәгигәтән, әглини дрилтмиш вә нәфсини өлдүрмүшдүр.” (Нәһҹүл-Бәлағә, 220-ҹи хүтбә)\n Нәһҹүл-Бәлағәдә Әмирәл-мөмининин Кумејл ибни Нәхәијә јаздығы мәктубда охујуруг: “Онлар бәдәнләри илә сүбһ етдиләр һалбуки, руһлары уҹа мәгама бағлы иди.” 147-ҹи мәктуб.\n Үсул Кәфи, 2-ҹи ҹилд, сәһ-550.\n Фәҹр сурәси, 27.\n Иншигаг сурәси, 6.\n Гәмәр сурәси, 55.\n Заријат сурәси, 56.\n Бәгәрә сурәси, 45.\n Тәбатәбаи, Мәһәммәд Һүсјен, Тәфсир Әл-Мизан, 5-ҹи ҹилд, сәһ-281.\n6102 هدف آفرینش 2010/04/22\n6415 هدف از آفرینش 2011/01/02\n5011 Təfsir 2011/01/13\n18631 Əməli əxlaq 2011/03/06\n9888 heç bir 2011/05/10\n4483 انسان شناسی 2011/05/31\n8795 Hədis elmləri 2011/07/02\n9528 Əməli əxlaq 2011/07/28\n3838 Əməli əxlaq 2011/08/23\n6371 Nəzəri əxlaq 2007/12/09\n9059 Nəzəri əxlaq 2010/10/17\n35498 Nəzəri əxlaq 2007/12/09\n5986 Nəzəri əxlaq 2009/11/24\n22368 Nəzəri əxlaq 2009/03/16\n5263 Nəzəri əxlaq 2010/10/18\n9236 Nəzəri əxlaq 2011/01/01\n4072 Nəzəri əxlaq 2010/10/21\n5054 Nəzəri əxlaq 2010/03/09\n3793 Nəzəri əxlaq 2009/09/22\n4694 Əməli irfan\n4433 İslam fəlsəfəsi\n5603 Nizamlar hüquq və əhkam\n4448 Nəzəri irfan\n10004 Nizamlar hüquq və əhkam\n6916 Nizamlar hüquq və əhkam


Q=11	C=11	SS=5	LS=0	PS=0	DC=7	LC=0	SD=0	BS=1	G0=44	G1=34	G2=19	DLID=az_RU	BODY=ҮЧ ГәЛәМ, ИКИ ХәТәР!\nМҮӘЛЛИФ: ҺӘБИБУЛЛАҺ ӘҺМӘДИ\nТӘРҸҮМӘ ЕДӘН: МӘҺӘММӘД ТУРАН\nКитабын ады:...................Аллаһын елчиси\nТарихә бахыш вә һекајәтчилик ширин вә ҹазибәли, ејни һалда, хәјалларла баш гатыҹыдыр. Лакин өтәнләрдән ҝөтүрүлән ибрәт јол бәләдчиси, кечмишләрин тәҹрүбәси исә бәшәријјәтин горхулу вә сонсуз сәфәриндә бир еһтијатдыр. Талеһләр ҹәмијјәтин сечиминә мә’руз галмыш үсуллардыр. Һансы ки, талеһин үсулдан фәргләнмәси ганунлара вә илаһи истәјә зиддир. «Аллаһын үсуллары дәјишмәз вә дағылмаздыр». («Фатир» 43). Буна ҝөрә дә ҹәмијјәтин гурулушу үсула, Гур’ан тәбиринҹә «илаһи сүннәтләрә» әсасланмалыдыр.\nҸәмијјәтин рәһбәрләри өзләринә вә ардыҹылларына талеһ талеһ тә’јин едир, ҹәмијјәт вә тарихә истигамәт вериб, формалашдырырлар. Бу рәһбәрләр һәгигәтпәрәст вә азғын олмагла ики гурупа бөлүнүб, бир гисми милләтләри гуртулуша, диҝәр бир гисми исә халгы зәлаләтә апарарлар. «Сәадәтә чатанларын сону беһишдир». («Һуд» 108). «Бәдбәхт оланларын агибәти оддур». («Һуд» 106).\nЈол ҝөстәрән бир китаб олан Гур’ан һәгигәтпәрәст вә азғын рәһбәрләрин ики шивәсини ашкар тәсвир едир. Бунунла һушјар инсанлара гуртулуш јолу ҝөстәрилир. Аҹы вә ширин фитнәләрдән, сынаглардан башыуҹа чыхмаг үчүн нур јолунун јолчуларындан нүмунә ҝөтүрүлмәси, овчу торуна дүшмәмәк үчүн азғынлыг һавадарларындан кәнар дурмаг тапшырылыр.\nБу сәбәбдән дә нур ашигләри вә зүлмәт јолчуларынын симасынын тәсвири өз јерини алыр вә бу тәсвир вахт кечирмәк үчүн јох, нүмунә ҝөтүрүб, ҹилаланмаг үчүндүр. Пејғәмбәрләр, пејғәмбәр јолдашлары, габилләр, нәмрудлар, фир’онлар вә ҹалутлар һаггында дејиләнләр ејни мәгсәд дашыјыр. «Пејғәмбәрләр һаггында сәнин үчүн данышдығымыз һекајәләр гәлбини мөһкәмләтмәк үчүндүр. Бу һекајәләрдә сәнин үчүн ҝөстәриш, һәгигәт јолуну ҝедәнләр үчүн ибрәт вардыр. («Һуд» 121). Пејғәмбәрләрин әһвалатыны тәкрарламаг һәмин бу мәгсәдләрләдир – гәлбләрин мөһкәмләнмәси, батилә галби ҝәлмәјин јоллары. Еләҹә дә, ҝүнаһкарларын агибәтини тәкрарламаг башгаларына ибрәт үчүндүр. «Кафирләрә ајдын олмадымы ки, јерләриндә отурдуглары нечә-нечә нәсилләри мәһв етдик? Һәгигәтән бунда ағыл саһибләри үчүн ибрәтләр вар». («Та-һа» 128).\nБуна ҝөрә дә кечмишә ики нөв бахыш мүмкүндүр: Биринҹиси һекајәтчилик вә мәһдуд, баш гатыҹы һадисәләрә бахыш; Икинҹиси, ҝениш бәшәр һәјатынын гамәти тәк уҹа әһатәли ибрәт вә өрнәк ҝөтүрүлмәси. Бу мөвзунун әһәмијјәтини артыран һәјат јолларынын тәсвири, адәтләрин ајдынлашмасыдыр. Бурада садәҹә тарихчилик нәзәрдә тутулмур. Бу ики бахыш бир-бириндән фәргләндирилмәлидир. Һадисәләрин, онлары төрәдән амилләрин тәһлили кечмишләрин үсулуну ҝәләҹәјә өтүрән ҝөстәришләрдир.\nСөһбәти даһа да гијмәтли едән рәһбәрләрин вә милләтләрин кечдији јолларын арашдырылмасы, бир милләтин тәрәггијә, о биринин тәнәззүлә туш ҝәлмәси сәбәбләринин мүәјјән едилмәсидир. Јохса, садәҹә бир милләтин башына нәләр ҝәлдијини хәбәр вермәк һәјата бахыш, тарихчиликдир. Биринҹи икинҹидән бәһрәләнсә дә, о даһа дәјәрлидир.\nТарих, еләҹә дә динләрин, һадисәләрин, тарихи шәхсијјәтләрин, милләтләрин тәһлили үч гәләмлә јазылыр. Бә’зиләри е’тигад вә һадисәләрә, онларын тәһлилинә биртәрәфли јанашыр, әгидәләри өз анлајышына әсасән, олмушлары өз мәгсәдинә ујғун гәләмә алыр. Бә’зән нәфс истәкләриндән, бә’зән дә биҝанәләрин тә’сиринлдән һәрәкәтә ҝәлән бу гәләмләри, һаглы олараг, тәһриф гәләми адландырмаг мүмкүндүр. Чүнки бу гәләмләр истәр мә’лумат, истәрсә дә тәһлилдә јанлышлыглара јер вериб, дүшүнҹәләри ҝерчәкликләрдән узаглашдырырлар. Бу гәләмләр иҹтимаи һадисәләрин тәсфириндә башлыҹа рол ојнајырлар. Ҝерчәкликләр фырылдагчы шәхсијјәтләрлә әсасландырылыр вә мүтәфәккир инсанлар арха плана кечирләр. Она ҝөрә дә бу гәлмләр тәһриф гәләми һесаб олунур.\nИслам даһиләри вә ислами халгларын тарихи дә бу гәләмләрдән аманда галмајыб. Чүнки тәһриф гәләмләри даим зәһәрли низәләр тәк фәзиләт вә фәзиләт саһибләринин гәлбинә нишанланмышдыр. Бу гәләмин изләри мүһүм шәхсијјәтләр вә һадисәләрин тәсвириндә хүсуси илә сечилир. Пејғәмбәр (с) симасынын вә јолунун тәсвириндә, о һәзрәтин мүһүм гәрарларынын, өзүнүн вә тә’јин етдикләринин рәһбәрлијинин тәһлилиндә һәмин бу гәләмләр мејдана атылыр, биртәрәфли мәгсәдли арашдырмалар апарылыр. Бурада ислам сәрһәдләринә ҝөз дикмиш бә’зи гәрб шәргшүнасларын да хидмәти вардыр.\nБу ҝүн мүхтәлиф ҹилдләрә ҝириб, исламын идеал шәхсијјәтләрини, онун мәдәнијјәтини, ислам халгларынын инамларыны һәдәф сечмиш тәҹавүзкар гәләмләр аз дејил. Мәгсәд мүсәлманлары дини инамлардан узаглашдырмаг, онларын һүрријәтини әлиндән алмаг, биҝанәләрин асылылығына салмагдыр.! Бу гәләмләр шәхсијјәт вә һадисәләри тәһриф етмәклә кифајәтләнмәјиб, дини арашдырмалара варыр вә дәрин тәәссүф доғурурлар. Дини танымагда биҝанә олдуглары һалда бу гәләмләр мүсәлманлара дин өјрәтмәји дә рәва билирләр. Онлар вә дахили гәрпәрәстләр өз хәјалларындан ибарәт олан тәһлилләрини дин кими тәгдим етмәклә ити гәләмләри илә дини дәјәрләри тәнгид атәшинә тутуб, јалныз өзләрини һаглы билирләр. Бунлар тәһриф гәләми зүмрәсиндәндирләр вә мүсәлманлар онлара мүнасибәтдә ајыг олмалыдырлар.


Q=14	C=4	SS=4	LS=4	PS=9	DC=0	LC=0	SD=0	BS=1	G0=20	G1=13	G2=8	DLID=az_RU	BODY=Чыхыш 1 | Онлајн Мүгәддәс Китаб | Јени дүнја тәрҹүмәси\nИсраиллиләр Мисирдә чохалыр (1—7)\nФирон исраиллиләрә зүлм едир (8—14)\nАллаһдан горхан мамачалар (15—22)\n1 Јагубла бирликдә аиләләри илә Мисирә ҝәлән Исраилин оғулларынын ады будур:+ 2 Рубән, Шәмун, Лави, Јәһуда+, 3 Јәсакир, Зәбулун, Бинјамин, 4 Дан, Нифталы, Ҹад вә Ашир+. 5 Јагубдан төрәјәнләрин сајы јетмиш нәфәр иди. Јусиф артыг Мисирдә иди.+ 6 Бир мүддәт сонра Јусиф дүнјадан көчдү.+ Һәмчинин онун гардашлары вә бүтүн о нәсил дә өлдү. 7 Исраил оғуллары исә доғуб-төрәјир, ҝүнү-ҝүндән чохалырдылар; онлар ҝөрүнмәмиш сүрәтлә артыр вә гүввәтләнирдиләр. Ахырда онлар бүтүн өлкәни бүрүдүләр.+ 8 Бу арада Мисирдә Јусифи танымајан јени бир падшаһ тахта чыхды. 9 О, өз халгына деди: «Будур, исраиллиләр биздән чох, биздән ҝүҹлүдүрләр.+ 10 Ҝәлин бир тәдбир ҝөрәк, јохса онлар даһа да артыб чохалаҹаглар. Ишдир, мүһарибә олса, онлар дүшмәнләримизә гошулуб бизә гаршы дөјүшәҹәк, сонра да өлкәдән чыхыб ҝедәҹәкләр». 11 Беләҹә, мисирлиләр Исраил оғулларыны ағыр ишләрдә ишләдиб зүлм вермәк үчүн онларын үзәринә нәзарәтчиләр гојдулар.+ Исраил оғуллары фирон үчүн анбарлар јерләшән шәһәрләри, Фисум вә Раамсеси+ тикдиләр. 12 Лакин Исраил оғулларына нә гәдәр зүлм едирдиләрсә, онлар бир о гәдәр чохалыр, һәр тәрәфә јајылырдылар. Мисирлиләр исраиллиләрдән горхмаға башладылар.+ 13 Буна ҝөрә дә зор ҝүҹүнә онлары көлә етдиләр.+ 14 Онлара палчыг тапдалатдырыр, кәрпиҹ кәсдирир вә һәр ҹүр гул ишиндә ишләдәрәк һәјатларыны аҹы зәһәрә дөндәрдиләр. Онлары ағыр шәраитдә һәр ҹүр гул ишиндә ишләдирдиләр.+ 15 Бир ҝүн Мисир падшаһы, Шәфра вә Фуәһ адлы ибрани мамачалара 16 әмр етди: «Ибрани гадынлары доғуздуранда+ ҝөрсәниз, ушаг оғландыр, өлдүрүн, гыздырса, әл дәјмәјин». 17 Анҹаг мамачалар Аллаһдан горхурдулар, буна ҝөрә дә Мисир падшаһынын әмринә әмәл етмир, оғлан ушагларыны сағ сахлајырдылар.+ 18 Бир мүддәт кечәндән сонра Мисир падшаһы мамачалары чағыртдырыб сорушду: «Нијә белә едирсиниз? Нијә оғлан ушагларыны сағ сахлајырсыныз?» 19 Мамачалар фирона ҹаваб вердиләр: «Ибрани гадынлар Мисир гадынлары кими дејил, онлар ҝүҹлүдүрләр, мамача өзүнү јетирәнәҹән доғурлар». 20 Аллаһ мамачаларын јахшылығыны әвәзсиз гојмады; халг исә артмагда вә ҝүҹләнмәкдә иди. 21 Мамачалар Аллаһдан горхдугларына ҝөрә Аллаһ онлара аилә нәсиб етди. 22 Ахырда фирон бүтүн халгына белә бир әмр верди: «Јени доғулан һәр ибрани оғлан ушағыны Нил чајына атын, гыз ушагларына исә дәјмәјин».+


Q=13	C=11	SS=2	LS=0	PS=2	DC=4	LC=0	SD=0	BS=0	G0=37	G1=18	G2=7	DLID=az_RU	BODY=Давуд вә Ҹалут | Ушаглар үчүн Мүгәддәс Китаб һекајәләри\nДавуд вә Ҹалут\nЈеһова Аллаһ Ишмуил пејғәмбәрә дејир: «Јәссәнин евинә ҝет. Исраилин нөвбәти падшаһы онун оғулларындан бири олаҹаг». Буна ҝөрә дә Ишмуил Јәссәнин евинә ҝедир. О, Јәссәнин бөјүк оғлуну ҝөрәндә фикирләшир: «Исраилин падшаһы елә бу ҝәнҹдир». Анҹаг Јеһова Аллаһ Ишмуилә билдирир ки, ону падшаһ сечмәјиб. Јеһова она сөјләјир: «Мән инсанын хариҹи ҝөрүнүшүнә јох, үрәјинә бахырам».\nЈәссә диҝәр алты оғлуну да Ишмуилин јанына ҝәтирир. Анҹаг Ишмуил дејир: «Јеһова онларын һеч бирини сечмәјиб. Башга оғлун вар?» Јәссә ҹаваб верир: «Бир дә кичик оғлум вар. Ады Давуддур. О, чөлдә гојун отарыр». Давуд ҝәләндә Јеһова Ишмуилә дејир: «Бу одур!» Ишмуил Давудун башына јағ чәкиб, ону Исраилин нөвбәти падшаһы тәјин едир.\nБир мүддәт сонра исраиллиләр филиштлиләрлә дөјүшүрләр. Филиштлиләрин арасында Ҹалут адлы нәһәнҝ дөјүшчү олур. Ҹалут һәр ҝүн исраиллиләри лаға гојур. О гышгырыр: «Мәнимлә дөјүшмәк үчүн гаршыма адам чыхарын. О, мәни мәғлуб етсә, биз сизин гулунуз олаҹағыг, јох әҝәр мән ону мәғлуб етсәм, сиз бизим гулумуз олаҹагсыныз».\nДавуд ордуда хидмәт едән гардашларына јемәк ҝәтирмәк үчүн Исраил гошунунун дүшәрҝәсинә ҝәлир. О, Ҹалутун сөзләрини ешидиб дејир: «Мән онунла дөјүшәҹәјәм!» Талут падшаһ исә она дејир: «Сән һәлә чох балаҹасан». Давуд ҹаваб верир: «Јеһова мәнә көмәк едәҹәк».\nТалут зиреһләрини Давуда ҝејиндирмәјә чалышыр, анҹаг Давуд дејир: «Мән бу зиреһләрлә дөјүшә билмәрәм». Давуд сапандыны ҝөтүрүб, чаја енир. О, беш һамар даш сечиб, кисәсинә гојур. Сонра Давуд Ҹалутун үстүнә гачыр. Ҹалут гышгырыр: «Ҝәл, балаҹа. Мән сәни ҝөјүн гушларына вә вәһши һејванлара јем едәҹәјәм». Давуд бу сөзләрдән горхмур. О да гышгырараг ҹаваб верир: «Сән мәним үстүмә гылынҹла, низә илә ҝәлирсән, анҹаг мән сәнин үстүнә Јеһованын ады илә ҝәлирәм. Сән бизә гаршы јох, Аллаһа гаршы дөјүшүрсән. Бурадакы һәр кәс ҝөрәҹәк ки, Јеһова гылынҹдан, низәдән чох ҝүҹлүдүр. О, һамынызы бизә тәслим едәҹәк».\nДавуд сапандына даш гојуб, вар ҝүҹү илә фырладараг атыр. Јеһованын көмәклији илә даш Ҹалутун алнынын ортасына дәјир. Беләҹә, о јерә сәрилиб өлүр. Филиштлиләр гачыб ҹанларыны гуртарырлар. Сән дә, Давуд кими, Јеһоваја ҝүвәнирсән?\n«Бу, инсан үчүн мүмкүн дејил, Аллаһ үчүнсә мүмкүн олмајан шеј јохдур» (Марк 10:27)\nСуаллар: Јеһова кими Исраилин нөвбәти падшаһы сечир? Давуд Ҹалуту неҹә мәғлуб едир?\n1 Ишмуил 16:1—13; 17:1—54


Q=10	C=8	SS=6	LS=1	PS=1	DC=1	LC=0	SD=0	BS=2	G0=124	G1=98	G2=38	DLID=az_RU	BODY=«Аллаһымызын сөзү әбәди галар». Әшија 40:8 | Тәлим\nӨзүмүзә һаким олаг\nАллаһын мәрһәмәтини әкс етдирәк\nLIFE STORY Руһән јеткин инсанларла ишләмәк шәрәфим\n«Аллаһымызын сөзү әбәди галар»\nАллаһын сөзүнүн мисилсиз ҝүҹү\n«Ҹәсур ол,.. ишә башла!»\nДИЛИ: Aзәрбајҹан (кирил әлифбасы) Cakchiquel (Central) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кирибати Колумбија жест дили Конго Кореја жест дили Куба жест дили Литва Македонија Малави жест дили Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Понапе Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дигорон дуала дхолуо еве едо ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан јунан жест дили ҝүрҹү Ҹәнуби Африка жест дили ҹола Һаити креолу Һиндистан жест дили һауса һереро һилигајнон һинд һири-моту әрәб өзбәк\nҜөзәтчи гүлләси (тәлим нәшри) | Сентјабр 2017\n«От гурујар, чичәк солар, лакин Аллаһымызын сөзү әбәди галар» (ӘШЈ. 40:8).\nНӘҒМӘ: 95, 97\nАЛЛАҺЫН КӘЛАМЫ АШАҒЫДАКЫ АМИЛЛӘРӘ НЕҸӘ ТАБ ҜӘТИРИБ?\nҮмумишләк дилин дәјишилмәси.\nТәрҹүмәсинә ҝөстәрилән мүгавимәт.\n1, 2. а) Мүгәддәс Китаб олмасајды, һәјатымыз неҹә оларды? б) Һансы һалда инсан Мүгәддәс Китабдан там фајдалана биләр?\nБИР анлыг дүшүнәк, Мүгәддәс Китаб олмасајды, һәјатымыз неҹә оларды? Ҝүндәлик һәјатымыз үчүн рәһбәрлијимиз олмазды. Аллаһ, һәјат, ҝәләҹәклә бағлы суалларымыз ҹавабсыз галарды. Јеһованын бәшәријјәт үчүн кечмишдә ҝөрдүјү ишләрдән бихәбәр олардыг.\n2 Шүкүр олсун Аллаһымыза ки, бизә Мүгәддәс Китабы бәхш едиб. Үстәлик, зәманәт вериб ки, сөзү әбәди галаҹаг. (1 Бутрус 1:24, 25 ајәләрини охујун.) Һәвари Бутрус бу ајәләрдә Әшија 40:8 ајәсиндән ситат ҝәтирир. Бу ајәдә сөһбәт мәһз Мүгәддәс Китабдан ҝетмәсә дә, долајысы илә ајәни китабын өзүнә дә аид етмәк олар. Бу, фактдыр ки, Мүгәддәс Китабдан там фајдаланмаг үчүн о, охуҹунун ајдын баша дүшдүјү дилдә олмалыдыр. Аллаһын Кәламыны севәнләр бу факты һәмишә дәрк едибләр. Мүхтәлиф чәтинликләрә рәғмән мөмин инсанлар әсрләр әрзиндә Мүгәддәс Китабы тәрҹүмә етмиш, ону јајмышлар. Онларын әзми Аллаһын нијјәти илә үст-үстә дүшүрдү. Ахы «О истәјир ки, һәр ҹүр инсан хилас олуб һәгигәт барәсиндә дәгиг билијә јијәләнсин» (1 Тим. 2:3, 4).\n3. Бу мәгаләдә сөһбәт нәдән ҝедәҹәк? (Мәгаләнин әввәлиндәки шәклә бахын.)\n3 Бу мәгаләдә арашдыраҹағыг ки, Аллаһын Кәламы 1) дилдахили дәјишикликләрә, 2) үмумишләк дилин дәјишилмәсинә вә 3) тәрҹүмәсинә ҝөстәрилән мүгавимәтләрә неҹә таб ҝәтириб. Бу, Аллаһын Кәламынын гәдрини билмәјимизә, Мүәллифини севмәјимизә әлавә тәкан верәҹәк (Мик. 4:2; Ром. 15:4).\nДИЛДӘ БАШ ВЕРӘН ДӘЈИШИКЛИКЛӘР\n4. а) Заманла дилдә һансы дәјишикликләр баш верир? б) Аллаһын бүтүн дилләрдә данышан инсанлары севмәси нәдән ҝөрүнүр вә бу, сиздә Аллаһа гаршы һансы һиссләри ојадыр?\n4 Дилин заманла дәјишмәк хассәси вар. Вахт кечдикҹә мүәјјән сөз вә ифадәләрин мәнасы тамамилә дәјишир. Јәгин өз дилимиздән дә буна даир нүмунәләр ҝәтирә биләрик. Ејни шеји Мүгәддәс Китабын јазылдығы ибрани вә јунан дили һагда да демәк олар. Бу дилләрин мүасир формасы Мүгәддәс Китабын јазылдығы дөврдәкиндән олдугҹа фәргләнир. Демәли, мүасир ибрани вә јунан дилләрини биләнләр дә дахил, Аллаһын Кәламыны баша дүшмәк истәјән һәр кәс онун тәрҹүмәсинә еһтијаҹ дујур. Бәзи инсанлар дүшүнүр ки, гәдим ибрани вә јунан дилләрини өјрәнсәләр, Аллаһын Кәламыны даһа јахшы баша дүшәҹәкләр. Лакин бу, онларын дүшүндүјү кими еффектив олмаја биләр *. Һал-һазырда Мүгәддәс Китаб бүтөв шәкилдә вә ја гисмән тәхминән 3200 дилә тәрҹүмә олунуб. Мәҝәр бу, Јеһова Аллаһын һәр халга, һәр тајфаја, һәр дилә мәнсуб инсанларын Онун Кәламындан бәһрәләнмәсини истәдијини ҝөстәрмир? (Вәһј 14:6 ајәсини охујун.) Бунларын үзәриндә дүшүндүкҹә ајры-сечкилик етмәјән Аллаһымыза мәһәббәтимиз артыгҹа артыр (Һәв. 10:34).\n5. «Крал Јаков тәрҹүмәси»нин әһәмијјәти барәдә нә демәк олар?\n5 Мүгәддәс Китабын тәрҹүмә олундуғу дилләр дә заман кечдикҹә дәјишир. Белә ки, әввәл-әввәл ајдын баша дүшүлән тәрҹүмә вахт өтдүкҹә анлашыглығыны итирә биләр. Буна инҝилис дилиндәки «Крал Јаков тәрҹүмәси»ни мисал ҝәтирмәк олар. 1611-ҹи илдә ишыг үзү ҝөрән бу тәрҹүмә инҝилисдилли дүнјанын ән мәшһур тәрҹүмәсинә чеврилмиш, инҝилис дилинин инкишафына әһәмијјәтли төһфә вермишдир *. Бир шеј вар ки, «Крал Јаков тәрҹүмәси»ндә Јеһова адына кифајәт гәдәр өнәм верилмәмиш, бу ад тәкҹә бир нечә јердә ишләнмишдир. Төвратын әксәр јерләриндә Аллаһын адынын јеринә бөјүк һәрфләрлә РӘББ сөзү истифадә едилмишдир. Тәрҹүмәнин нөвбәти бурахылышларында Инҹилин дә бәзи јерләриндә бөјүк һәрфләрлә РӘББ сөзү ишләнмишдир. Бунунла да «Крал Јаков тәрҹүмәси», долајысы илә дә олса, Аллаһын адынын Инҹилдә дә истифадә едилмәсинин дүзҝүн олдуғуну тәсдигләјир.\n6. «Јени Дүнја Тәрҹүмәси»нин һансы ҹәһәтләрини гијмәтләндирирсиниз?\n6 «Крал Јаков тәрҹүмәси»нин дили әсрләр кечдикҹә архаикләшди. Ејни шеји диҝәр дилләрдәки еркән тәрҹүмәләр һаггында да демәк олар. Мүгәддәс Китабын «Јени Дүнја Тәрҹүмәси»ндә исә мүасир дилдән истифадә едилир. Бу тәрҹүмә артыг бүтөв шәкилдә вә ја гисмән 150-дән чох дилдә нәшр олунуб; бу исә о демәкдир ки, дүнја әһалисинин бөјүк бир һиссәси ону өз ана дилиндә охуја биләр. Бу тәрҹүмә ајдын вә охунаглы олдуғу үчүн Кәламын охуҹунун үрәјинә ишләмәсинә јол ачыр (Зәб. 119:97). Ән өнәмлиси исә одур ки, «Јени Дүнја Тәрҹүмәси»ндә Аллаһын ады орижинал мәтнә әсасән бәрпа едилиб. Нә хошдур ки, әлимиздә Аллаһын Кәламынын белә бир тәрҹүмәси вар!\nҮМУМИШЛӘК ДИЛИН ДӘЈИШИЛМӘСИ\n7, 8. а) Нәјә ҝөрә е. ә. III әсрдә јәһудиләрин бир гисми Төвраты баша дүшмәкдә чәтинлик чәкирди? б) Септуаҝинта нәдир?\n7 Чох вахт дүнја сәһнәсиндәки дәјишикликләр һансы дилин апарыҹы дил олаҹағыны мүәјјән едиб. Бу амилин инсанларын Аллаһын Кәламыны баша дүшмәсинә әнҝәл төрәтмәмәси үчүн Јеһова нә етди? Кечмишә нәзәр салмагла бу суалын ҹавабыны тапа биләрик. Мүгәддәс Китаба дахил олан илк 39 бөлмә јәһудиләр тәрәфиндән гәләмә алыныб. Аллаһын мүгәддәс сөзләри мәһз онлара әманәт едилмишди (Ром. 3:1, 2). Лакин јунан һөкмдары Бөјүк Исҝәндәрин истила сијасәти нәтиҹәсиндә јунан дили ҝетдикҹә апарыҹы дилә чеврилир (Дән. 8:5—7, 20, 21). Нәтиҹәдә, артыг е. ә. III әсрдә империјанын мүхтәлиф әразиләриндә јашајан јунандилли јәһудиләр ибрани дилиндә јазылмыш Төвраты баша дүшмүрдүләр. Бәс бу проблеми һәлл етмәк үчүн һансы тәдбирләр ҝөрүлдү?\n8 Е. ә. III әсрин орталарында Мүгәддәс Китабын илк беш бөлмәси ибрани дилиндән јунан дилинә тәрҹүмә едилир. Диҝәр бөлмәләрин тәрҹүмәси исә е. ә. II әсрдә баша чатыр. Бу тәрҹүмә Септуаҝинта адланыр. Септуаҝинта Төвратын илк тәрҹүмәси сајылыр.\n9. а) Септуаҝинта вә диҝәр еркән тәрҹүмәләр охуҹулара неҹә тәсир еләди? б) Төвратда ән чох севдијиниз һиссә һансыдыр?\n9 Септуаҝинта јунандилли јәһудиләрә вә диҝәрләринә ибрани Мүгәддәс Јазыларыны анламаға көмәк етди. Тәсәввүр етмәк олар, бу инсанлар үчүн Аллаһын Кәламыны артыг доғмалашмыш јунан дилиндә охумаг, јахуд гираәтини ешитмәк нә гәдәр хош иди. Заманла Мүгәддәс Китабын бәзи һиссәләри арами, гот, латын кими диҝәр үмумишләк дилләрә тәрҹүмә олунмушду. Шүбһәсиз, Мүгәддәс Китабы өз дилиндә охумаг инсанларда Аллаһын Кәламына рәғбәт ојадырды. Јәгин ки, онларын да бизим кими севимли ајәләри олурду. (Зәбур 119:162—165 ајәләрини охујун.) Бәли, Аллаһын Кәламы үмумишләк дилләрин дәјишмәсинә дә таб ҝәтирирди.\nМҮГӘДДӘС КИТАБ ТӘРҸҮМӘЛӘРИНӘ ЕДИЛӘН ҺҮҸУМ\n10. Ҹон Уиклифин заманында нәјә ҝөрә инсанларын әксәријјәти үчүн Мүгәддәс Китаб әлчатан дејилди?\n10 Мүәјјән дөврләрдә Мүгәддәс Китабы инсанлардан ҝизләтмәјә чалышан гүввәләр олмушду. Амма бу манеәләр ҝүҹлү иман саһибләри үчүн һеч вахт ашылмаз сәдд олмајыб. Белә инсанлардан бири 14-ҹү әсрдә јашамыш дини ислаһатчы Ҹон Уиклифдир. О дејирди ки, һеч бир инсан Аллаһын Кәламыны охумаг имканындан мәһрум едилмәмәлидир. Уиклифин дөврүндә Инҝилтәрәдә Мүгәддәс Китаб ади халг үчүн демәк олар ки, әлчатмаз иди. Сәбәбләрдән бири о иди ки, Мүгәддәс Китабын нүсхәләри әллә јазылдығы үчүн чох баһа сатылырды вә ҹамаатын ону алмаға имканы чатмырды. Бундан башга, әһалинин бөјүк һиссәси охума-јазма билмирди. Дүздүр, онлар килсәдә охунан Мүгәддәс Китаб ајәләрини динләјә биләрдиләр. Анҹаг ешитдикләрини нә дәрәҹәдә гаврадыгларыны бир Аллаһ билир, чүнки килсәнин рәсми Библијасы (Вулгата) артыг өлү дилләр сырасына дүшмүш латын дилиндә иди. Ҝөрәсән Мүгәддәс Китабдакы хәзинәләр инсанлара неҹә ачылаҹагды? (Мәс. 2:1—5).\nҸон Уиклиф вә башгалары Аллаһын Кәламынын һамы үчүн әлчатан олмасы үчүн чалышмышдылар. Сиздә дә белә бир арзу вармы? (11-ҹи абзаса бахын)\n11. Уиклифин тәрҹүмә етдији Мүгәддәс Китаб нәјә тәкан верди?\n11 1382-ҹи илдә Уиклифин инҝилис дилинә тәрҹүмә етдији Мүгәддәс Китаб ишыг үзү ҝөрдү. Бу китаб тезликлә Уиклифин давамчылары арасында мәшһурлашды. Лоллардлар кими танынан ваизләр садә халгын Аллаһын Кәламыны охујуб гаврамалары үчүн бүтүн Инҝилтәрәдә кәндбәкәнд ҝәзирдиләр. Адәтән онлар гаршылашдыглары инсанлара Уиклифин тәрҹүмә етдији Мүгәддәс Китабдан бир парча охујур вә әллә јазылмыш нүсхәләри онлара верирдиләр. Ваизләрин бу тәшәббүсү бир дөнүш нөгтәси олду: халг арасында Аллаһын Кәламына олан мараг јенидән аловланды.\n12. Дин хадимләри Уиклифин бу тәшәббүсүнә неҹә мүнасибәт бәсләдиләр?\n12 Дин хадимләри бу мәсәләдә сәссиз гала билмәздиләр. Онларын Уиклифи, тәрҹүмә етдији китабы вә давамчыларыны ҝөрәси ҝөзләри јох иди. Дин хадимләри Лоллардлары тәгиб едирдиләр. Уиклифин тәрҹүмә етдији китаблары һарада тапырдыларса, мәһв едирдиләр. Уиклифи өлүмүндән сонра кафир адландырдылар. Әлбәттә, артыг һәјатда олмајан бир инсаны ҹәзаландырмаг мүмкүн дејилди. Амма дин хадимләринин һирси сојумурду. Онлар Уиклифин ҹәсәдини газыб чыхартмыш, сүмүкләрини јандырмыш вә күлүнү Свифт чајына атмышдылар. Бунунла белә, килсә инсанларын үрәјиндә Аллаһын Кәламыны охумаг истәјини өлдүрә билмәзди. Нөвбәти әсрләрдә Авропада вә дүнјанын диҝәр әразиләриндә јашајан бир чох инсан ҹамаатын Мүгәддәс Китабы баша дүшмәси үчүн ону тәрҹүмә етмәјә вә јајмаға башлады.\n«СӘНИН ХЕЈРИНӘ СӘНИ ӨЈРӘДИРӘМ»\n13. Биздә Аллаһын Кәламы илә бағлы нәјә әмин ола биләрик вә бу, бизим иманымызы неҹә мөһкәмләндирир?\n13 Мүгәддәс Китаб Аллаһдан илһам алыб. Амма бу о демәк дејил ки, Септуаҝинта, Уиклифин вә Крал Јаковун тәрҹүмәси, һәмчинин башга тәрҹүмәләр бирбаша Аллаһдан илһам алыб. Бунунла белә, ишыг үзү ҝөрмүш бу вә диҝәр тәрҹүмәләрин тарихинә нәзәр саланда бир шеј ајдын олур: Јеһова неҹә демишдисә, еләҹә дә Өз Кәламыны горујуб сахлады. Мәҝәр буну билмәк Јеһованын диҝәр вәдләринин дә мүтләг јеринә јетәҹәјинә олан әминлијимизи артырмыр? (Јуш. 23:14).\n14. Мүгәддәс Китаб Јеһоваја олан мәһәббәтимизи неҹә аловландырыр?\n14 Јеһованын Өз Кәламыны әсрләр боју неҹә горудуғуну биләндә Она олан иманымызла јанашы мәһәббәтимиз дә артыр *. Бәс нә үчүн Јеһова бизә Өз Кәламыны ҝөндәриб вә ону горујаҹағыны вәд едиб? Чүнки О, бизи севир вә истәјир ки, һәр шеј бизим рифаһымыз үчүн олсун. (Әшија 48:17, 18 ајәләрини охујун.) Тәбии ки, биз дә Јеһованын мәһәббәтинә мәһәббәтлә, һәмчинин әмрләринә табе олмагла һај веририк (1 Јәһ. 4:19; 5:3).\n15. Нөвбәти мәгаләнин мөвзусу нә барәдә олаҹаг?\n15 Аллаһын Кәламыны гијмәтләндирдијимиз үчүн ондан там фајда әлдә етмәк истәјәҹәјик. Мүгәддәс Китабын мүталиәсиндән неҹә там фајда әлдә едә биләрик? Хидмәтдә диггәти Аллаһын Кәламына јөнәлтмәјә бизә нә көмәк едә биләр? Сәһнәдән тәлим верән гардашлар диггәти Аллаһын Кәламына неҹә јөнәлдә биләрләр? Нөвбәти мәгаләнин мөвзусу бу суалларын үзәриндә гурулуб.\n^ абз. 4 «Ҝөзәтчи гүлләси» журналынын 2009-ҹу ил 1 нојабр сајында дәрҹ олунан «Ибрани вә јунан дилини өјрәнмәк мүтләгдирми?» адлы мәгаләјә (рус.) бахын.\n^ абз. 5 Инҝилис дилиндә ишләнән бир сыра бәдии ифадәләрин мәншәји «Крал Јаков тәрҹүмәси»нә ҝедиб чыхыр.\n^ абз. 14 « Ҝәлин өзүнүз ҝөрүн!» адлы чәрчивәјә бахын.\nҜәлин өзүнүз ҝөрүн!\n2017-ҹи ил апрел ајынын 3-ү Уорвикдәки (Нју-Јорк) баш идарәмиздә Мүгәддәс Китаб музеји ачылды. Бу музејин әсас галерејасы «Мүгәддәс Китаб вә Аллаһын ады» адланыр. Бу јени музејә надир Мүгәддәс Китаб нүсхәләри вә Мүгәддәс Китабла бағлы експонатлар дахилдир. Онлар бир нечә ајдан бир јениләнәҹәк. Биз сизи баш идарәмиздә јерләшән бу вә диҝәр музејләри зијарәт етмәјә дәвәт едирик. Резервасија үчүн, зәһмәт олмаса, www.jw.org сајтына дахил олун. ҺАГГЫМЫЗДА > ФИЛИАЛЛАР ВӘ ЕКСКУРСИЈА бөлмәсинә бахын.\nҜӨЗӘТЧИ ГҮЛЛӘСИ (ТӘЛИМ НӘШРИ) Сентјабр 2017


Q=6	C=3	SS=0	LS=0	PS=6	DC=0	LC=0	SD=0	BS=1	G0=29	G1=17	G2=7	DLID=az_RU	BODY=Јарадылыш 40 | Онлајн Мүгәддәс Китаб | Јени дүнја тәрҹүмәси\nЈусиф дустагларын јухусуну јозур (1—19)\nЈухулары јозан Аллаһдыр (8)\nФиронун ад ҝүнү (20—23)\n40 Бу әһвалатдан бир мүддәт сонра Мисир падшаһынын баш сагиси+ вә баш чөрәкчиси ағалары падшаһа гаршы ҝүнаһ иш тутдулар. 2 Фирон бу ики әјанына, баш сагијә вә баш чөрәкчијә бәрк гәзәбләниб+ 3 онлары кешикчибашынын+ зинданына атдырды. Јусиф дә һәмин зинданда иди.+ 4 Кешикчибашы Јусифә онларын јанында олуб, гуллугларында дурмағы тапшырды.+ Онлар бир мүддәт зинданда галдылар. 5 Бир ҝеҹә Мисир падшаһынын зинданда мәһбус олан сагиси дә, чөрәкчиси дә јуху ҝөрдү. Һәр јухунун өз јозуму вар иди. 6 Сәһәриси Јусиф ҝәлиб онлары пәришан ҝөрдү. 7 Онунла бир јердә ағасынын евиндә дустаг олан фирон әјанларындан сорушду: «Нијә бу ҝүн белә бикефсиниз?» 8 Онлар ҹаваб вериб дедиләр: «Икимиз дә јуху ҝөрмүшүк. Амма јухумузу јозмаға адам јохдур». Онда Јусиф деди: «Мәҝәр јухулары јозан Аллаһ дејил?+ Јухунузу мәнә данышын». 9 Баш саги Јусифә јухусуну данышмаға башлады: «Јухуда ҝөрдүм ки, габағымда бир үзүм тәнәји вар, 10 тәнәјин дә үстүндә үч көрпә будаг. Будаглар тумурҹуглајыб чичәк ачды вә тәнәкдә үзүм салхымлары јетишди. 11 Фиронун пијаләси мәним әлимдә иди. Мән үзүмләрдән дәриб фиронун пијаләсинә сыхдым, сонра пијаләни фирона вердим». 12 Јусиф она деди: «Јухунун јозуму беләдир: үч будаг үч ҝүн демәкдир. 13 Үч ҝүндән сонра фирон сәни азад едиб әввәлки јеринә гајтараҹаг.+ Сән јенә саги олдуғун вахтлардакы кими фиронун әлинә пијалә верәҹәксән.+ 14 Амма сәндән бир хаһишим вар. Мәнә бир јахшылыг ет. Ишләрин гајдасына дүшәндә мәни јада сал, һаггымда фирона данышыб мәни бурадан чыхартдыр. 15 Билирсән, мәни ибраниләрин торпағындан оғурлајыблар.+ Бурада да зинданлыг бир иш тутмамышам».+ 16 Баш чөрәкчи ҝөрәндә ки, Јусиф јухуну хејрә јозду, о да өз јухусуну данышды: «Мән исә јухуда ҝөрмүшәм ки, башымда үч сәбәт ағ чөрәк вар. 17 Үстдәки сәбәтдә фирон үчүн биширилмиш нөвбәнөв чөрәкләр вар иди. Ҝөрдүм ки, гушлар онлары димдикләјир». 18 Јусиф она деди: «Бу јухунунса јозуму беләдир: үч сәбәт үч ҝүндүр. 19 Үч ҝүндән сонра фирон сәнин башыны бәдәниндән ајыраҹаг, өзүнү дә ағаҹдан асдыраҹаг, гушлар әтини дидәҹәк».+ 20 Бу һадисәнин үчүнҹү ҝүнү фиронун ад ҝүнү иди.+ О, бүтүн әјан-әшрәфи үчүн зијафәт гурмушду. Фирон баш саги илә баш чөрәкчини зиндандан чыхартдырыб һамынын өнүнә ҝәтиздирди. 21 Баш сагини әввәлки вәзифәсинә гајтарды. О, јенә дә фиронун әлинә пијалә верди. 22 Чөрәкчини исә асдырды. Беләҹә, Јусиф онларын јухусуну неҹә јозмушдуса, елә дә олду.+ 23 Лакин Јусиф баш сагинин јадына дүшмәди, саги ону унутмушду.+


Q=16	C=0	SS=0	LS=16	PS=0	DC=0	LC=0	SD=0	BS=1	G0=0	G1=0	G2=0	DLID=az_RU	BODY=oktyabr 14, 2021 - 9:39 PM Хәбәрин коду : 1188858 Мәнбә : АБНА Хәбәр Аҝентлији Link:\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Иранын БМТ -дәки даими нүмајәндәси Мәҹид Тәхт Рәванчи, Исраил режиминин сон тәһдидләринә ҹаваб олараг Тәһлүкәсизлик Шурасынын һазыркы сәдринә јаздығы мәктубда билдириб: "Исраил режиминин Ирана гаршы нүвә програмы да дахил олмагла, һәр ҹүр јанлыш һесабламалар вә мүмкүн һәрби маҹәралары барәдә хәбәрдарлыг едирик."\nМәктубда дејилир: "Сон бир нечә ај әрзиндә Исраил режиминин тәхрибатчы вә авантүрист тәһдидләринин сајы вә интенсивлији дурмадан артыр вә горхунҹ һәддә чатыб".\nӘн сон һәдә, "Иранын нүвә програмына гаршы әмәлијјат планларынын ҝенишләндијини" вә "Иранын мүхтәлиф саһәләрдәки имканларыны мәһв етмәк әмәлијјатларынын һәр ан давам едәҹәјини" билдирән режим гәрарҝаһ рәиси тәрәфиндән едилиб.\nБу режимин 2021 -ҹи илдәки тәһдидләринә етиразымыз 1 феврал, 12 апрел, 27 август вә 14 сентјабрда БМТ Тәһлүкәсизлик Шурасына ҝөндәрдијимиз мәктубларда өз әксини тапмышдыр.\nИсраил режиминин Бирләшмиш Милләтләр Тәшкилатынын гуруҹу үзвләриндән биринә гаршы бу ҹүр ачыг системли тәһдидләр јағдырмасы бејнәлхалг һүгугун, хүсусән дә Бирләшмиш Милләтләр Тәшкилатынын Низамнамәсинин 2 (4) маддәсинин кобуд шәкилдә позулмасыдыр.\nИсраил режиминин "Иранын имканларыны мәһв етмәјә" давам етмәси, кечмишдә сүлһмәрамлы нүвә програмымыза гаршы төрәдилән террор һүҹумларындан мәсул олдуғуну шүбһәсиз сүбут едир.


Q=17	C=7	SS=3	LS=7	PS=3	DC=3	LC=0	SD=0	BS=1	G0=18	G1=12	G2=6	DLID=az_RU	BODY=Бөјүк каһинләр вә Мүгәддәс Китаб тумарлары | Мүгәддәс Китаб фактлары\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Литва Македонија Мјанма Ниас Нидерланд Норвеч Самоа Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара батак (каро) батак (тоба) бислама болгар волајта га газах ган гарифуна гуарани гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис испан италјан кабре каонде каталан кечуа (Ајакучо) кечуа (Боливија) кикамба киконго кикујју кимбунду кинјаруанда кирунди кисси кореја коса крио күрд курманҹи (Гафгаз) күрд курманҹи (кирил) латыш лингала лози лувале луганда макуа малагаси малај мам мајја маҹар михе монгол море нага-куки-чин (һакһа) науатл (Шимали Пуебла) науатл (мәркәзи) нгабар нзема нјанека оромо осетин пангасинан папјаменто (Аруба) папјаменто (Күрасао) полјак португал румын рус санго сапотек (Истм) себуан сена сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи татар тви тетела тигре ток-писин тотонак тохолабал тсва тсонга тумбука түрк умбунду фин фон франсыз хорват чех чибемба чилуба читонга читонга (Малави) чичева чуваш шона јао јапон јоруба јунан ҝүрҹү һилигајнон әрәб\nМүгәддәс Китабын јазылдығы дөврдә тумарлар неҹә һазырланыр вә неҹә истифадә олунурду?\nЕрамызын 18-ҹи әсринә аид мүгәддәс китабын әстәр бөлмәсинин дәри вә пергамент тумарлары\nҺәвари Луканын јаздығы мүждәдә дејилир ки, Иса Мәсиһ Әшија пејғәмбәрин тумарыны ачыб охуду, сонра да бүрмәләди. Һәвари Јәһја да мүждәсинин сонунда тумардан сөз ачыб дејир ки, Иса пејғәмбәрин ҝөстәрдији бүтүн мөҹүзәләри јазсајды, бу тумара сығмазды (Лука 4:16—20; Јәһја 20:30; 21:25).\nТумарлар неҹә һазырланырды? Дәри, пергамент вә ја папирус кими материалларын һиссәләри бир-биринә јапышдырылараг золаг вә ја рулон шәклинә салынырды. Сонра исә јазы тәрәфи ичәридә галмагла чубуға бүкүлүрдү. Јазылар рулонун ениндә шагули сүтунлар формасында јазылырды. Узун тумарларын исә һәр ики уҹунда чубуглар олурду. Бунун сајәсиндә охуҹу лазым олан јери тапмаг үчүн тумары бир әли илә ачыб, диҝәри илә бүкүрдү.\nБир мәнбәдә дејилир: «Тумарын үстүнлүјү онда иди ки, о, бүтөв бир китабы јерләшдирәҹәк гәдәр узун ола биләрди [чох вахт 10 метр ҹиварында], бүкүләндә исә кичик һәҹмли олурду» («The Anchor Bible Dictionary»). Ҝүман едилир ки, Луканын мүждәсини јазмаг үчүн тәхминән 9,5 метр узунлуғунда тумар лазым ҝәләрди. Бәзән тумарын уҹлары кәсилир, сүнҝәр дашы илә һамар едилир вә рәнҝләнирди.\nИнҹилдә гәләмә алынан «бөјүк каһинләр» ифадәси кимләрә аид едилирди?\nИсраилдә каһинлик тәсис олунандан бәри баш каһин олмаг үчүн јалныз бир нәфәр тәјин олунурду вә о, һәјатынын ахырына кими хидмәт едирди (Сајлар 35:25). Илк баш каһин Һарун олду. Сонра исә бу шәрәф атадан оғула кечмәјә башлады (Чыхыш 29:9). Һарунун нәслиндән чохлу киши хејлағы каһин тәјин олунса да, баш каһин кими чох аз адам хидмәт етмишди.\nИсраил ишғал олунандан сонра јаделли һакимләр јәһуди баш каһинләрини бу вәзифәјә истәдикләри вахт тәјин едир, истәдикләри вахт узаглашдырырдылар. Ҝөрүнүр, јени каһинләр имтијазлы аиләләрдән сечилирди. Елә чох вахт бу каһинләр Һарунун нәсилдән олурдулар. Чох еһтимал ки, «бөјүк каһинләр» ифадәси каһинлијин әсас үзвләринә шамил олунур. Бөјүк каһинләрә каһинлијин 24 дәстәсинин башчылары, бөјүк каһин аиләсинин нүфузлу үзвләри вә Һәнна кими каһинликдән кәнар едилән кечмиш бөјүк каһинләр дахил ола биләрди (1 Салнамәләр 24:1—19; Мәтта 2:4; Марк 8:31; Һәвариләрин ишләри 4:6).\nМүгәддәс Јазылары гәләмә аланлар буну Аллаһын ҝөстәриши илә етдикләрини билдирирләр. Нәјин әсасында буна етибар етмәк олар?\nБилирсиниз? № 1, 2016


Q=7	C=5	SS=4	LS=1	PS=0	DC=2	LC=0	SD=0	BS=3	G0=133	G1=114	G2=63	DLID=az_RU	BODY=Бу ҝүн Аллаһын халгына ким рәһбәрлик едир? | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кирибати Колумбија жест дили Конго Кореја жест дили Куба жест дили Литва Македонија Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тајван жест дили Тонга Тувалу Уелс Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дуала дхолуо еве ермәни ермәни (гәрб) естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) ламба латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда мегрел монгол море моту ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән умбунду урһобо фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү Ҹәнуби Африка жест дили ҹола Һаити креолу Һиндистан жест дили һауса һилигајнон һинд һири-моту әрәб өзбәк\n«Сизә рәһбәрлик едәнләри унутмајын» (ИБР. 13:7).\nНӘҒМӘ: 125, 43\nАллаһын биринҹи әсрдә јашамыш вә мүасир халгына башчылыг едән инсанларын һәјаты онларын...\n1, 2. Мәсиһ ҝөјә галхандан сонра һәвариләрдә һансы суал јарана биләрди?\nМӘСИҺИН һәвариләри Зејтун дағында дуруб ҝөзләрини гырпмадан сәмаја бахырлар. Бир нечә дәгигә әввәл онларын ҝөзү гаршысында устадлары вә достлары Иса Мәсиһ булудларын арасында ҝөздән итиб гејбә чәкилди (Һәв. 1:9, 10). О, ики илдир ки шаҝирдләринә тәлим верир, руһландырыр вә јол ҝөстәрир. Инди исә онлары гојуб ҝедир. Бәс инди онлар нә едәҹәкләр?\n2 Ҝөјә галхмаздан әввәл Мәсиһ давамчыларына белә бир бујруг верди: «Јерусәлимдә, бүтүн Јәһудијјәдә вә Сәмәријјәдә, һәтта јерин уҹгарларынадәк мәним шаһидим олаҹагсыныз» (Һәв. 1:8). Бәс онлар бу тапшырығы неҹә јеринә јетирәҹәкләр? Дүздүр, Иса сөз вермишди ки, Аллаһ тезликлә онлара мүгәддәс руһ верәҹәк (Һәв. 1:5). Амма мүждәнин дүнја мигјасында тәблиғ олунмасы үчүн рәһбәр лазым иди. Ахы гәдимдә дә Јеһова Өз халгына јердәки елчиләриндән кими исә рәһбәр тәјин едирди. Буна ҝөрә дә һәвариләрдә, мәнтигли олараг, суал јарана биләрди: «Ҝөрәсән, инди дә Јеһова кими исә башчы тәјин едәҹәк?»\n3. а) Мәсиһ ҝөјә галхандан сонра һәвариләр һансы ваҹиб сечими етдиләр? б) Бу мәгаләдә һансы суаллара ҹаваб вериләҹәк?\n3 Бу һадисәдән ики һәфтә сонра шаҝирдләр Мүгәддәс Јазылары арашдырыр, дуа едиб Јеһовадан рәһбәрлик истәјир вә Мәттијаны Јәһуда Искәрјутун јеринә 12-ҹи һәвари тәјин едирләр (Һәв. 1:15—26). Нәјә ҝөрә 12-ҹи һәваринин олмасы һәвариләр вә Јеһова үчүн әһәмијјәтли иди? Буна тәшкилати сәбәбләрдән еһтијаҹ вар иди *. Иса һәвариләри садәҹә ону хидмәтдә мүшајиәт етмәк үчүн сечмәмишди, онлар Аллаһын халгы арасында ваҹиб тапшырығы јеринә јетирәҹәкдиләр. Сөһбәт һансы тапшырыгдан ҝедир? Јеһова Мәсиһ васитәсилә онлара бу ишдә неҹә көмәк етмишди? Бу ҝүн Аллаһ Өз халгынын арасында кимләрәсә ејни тапшырығы верибми? Бизә рәһбәрлик едәнләри, хүсусән дә, «садиг вә ағыллы нөкәр»и унутмадығымызы неҹә ҝөстәрә биләрик? (Ибр. 13:7; Мәт. 24:45).\nРӘҺБӘРЛИК ШУРАСЫНЫН ҜӨЗӘҜӨРҮНМӘЗ РӘҺБӘРИ\n4. Һәвариләр вә Јерусәлимдәки диҝәр ағсаггаллар биринҹи әсрдә һансы иши иҹра едирдиләр?\n4 33-ҹү илин Әллинҹи ҝүн бајрамындан етибарән һәвариләр мәсиһи јығынҹағы үзәриндә рәһбәрлик ишини иҹра етмәјә башладылар. Мүгәддәс Китабда дејилир ки, Бутрус «он бир һәвари илә бирҝә ајаға галхыб» јәһудиләрдән вә прозелитләрдән ибарәт бөјүк бир күтләјә хилас хәбәрини чатдырды (Һәв. 2:14, 15). Хејли адам мәсиһилији гәбул етди. Сонра јениҹә мәсиһи олмуш бу инсанлар «һәвариләрдән һәвәслә тәлим алыр»ды (Һәв. 2:42). О вахт һәвариләр малијјә ишләринә нәзарәт едирдиләр (Һәв. 4:34, 35). Һәвариләрин «өзүмүзү дуаја вә Аллаһын сөзүнү өјрәтмәк ишинә һәср едәк» сөзләриндән ҝөрмәк олар ки, онлар һәмчинин Аллаһын халгына тәлим верирдиләр (Һәв. 6:4). Үстәлик, онлар тәҹрүбәли мәсиһиләри мүждәчи кими јени әразиләрә тәјин едирдиләр (Һәв. 8:14, 15). Бир мүддәт сонра јығынҹаглара нәзарәт етмәк ишиндә һәвариләрә диҝәр ағсаггаллар да көмәк етмәјә башлады. Бирликдә онлар рәһбәрлик шурасы гисминдә фәалијјәт ҝөстәрир, јығынҹаглара ҝөстәришләр верирдиләр (Һәв. 15:2).\n5, 6. а) Мүгәддәс руһ рәһбәрлик шурасына неҹә көмәк едирди? (Мәгаләнин әввәлиндәки шәклә бахын.) б) Мәләкләр рәһбәрлик шурасына неҹә көмәк едирди? в) Аллаһын Кәламы рәһбәрлик шурасына неҹә көмәк едирди?\n5 Биринҹи әсрдәки мәсиһиләр әмин идиләр ки, рәһбәрлик шурасыны Рәһбәрләри Мәсиһ васитәсилә Јеһова Аллаһ идарә едир. Онларда бу әминлик һарадан иди? Биринҹиси, Аллаһ рәһбәрлик шурасына мүгәддәс руһ вермишди (Јәһ. 16:13). Мәсһ олунмуш мәсиһиләрин һамысы мүгәддәс руһ алмышдылар, анҹаг мүгәддәс руһ һәвариләрә вә Јерусәлимдәки ағсаггаллара хүсуси шәкилдә тәсир етмишди, онлара нәзарәтчи ишини јеринә јетирмәк габилијјәти вермишди. Мисал үчүн, ерамызын 49-ҹу илиндә мүгәддәс руһун көмәји илә рәһбәрлик шурасы сүннәт мәсәләси илә бағлы гәрар гәбул етмишди. Јығынҹаглар онларын ҝөстәришинә әмәл едир, «иманда мөһкәмләнир вә ҝүнү-ҝүндән бөјүјүрдү» (Һәв. 16:4, 5). Сүннәт мәсәләси илә бағлы гәрарын јазылдығы мәктубдан рәһбәрлик шурасынын Аллаһдан мүгәддәс руһ алдығы, һәмчинин руһун бәһрәсинә дахил олан мәһәббәт вә иман кими ҝөзәл хүсусијјәтләри тәзаһүр етдирдији ајдын ҝөрүнүр (Һәв. 15:11, 25—29; Гал. 5:22, 23).\n6 Икинҹиси, Аллаһ рәһбәрлик шурасына мәләкләр васитәсилә көмәк едирди. Сүннәтсиз гејри-јәһудиләрин арасындан илк мәсиһи олан Корнили вәфтиз олмаздан әввәл мәләк она һәвари Бутрусун далынҹа адам ҝөндәрмәји бујурмушду. Бутрус Корнилијә вә онун ев әһлинә тәблиғ едәндән сонра мүгәддәс руһ онларын үзәринә енмишди, бахмајараг ки, онлар сүннәтсиз идиләр. Бу, һәвариләри вә диҝәр гардашлары Аллаһын ирадәсинә табе олмаға вә гејри-јәһудиләри бир мәсиһи кими гәбул етмәјә тәшвиг етмишди (Һәв. 11:13—18). Мәләкләрин рәһбәрлик шурасынын нәзарәти алтында олан тәблиғ ишинин вүсәт алмасында да бөјүк ролу олмушду (Һәв. 5:19, 20). Үчүнҹүсү, Аллаһ Өз Кәламы васитәсилә рәһбәрлик шурасына јол ҝөстәрирди. Мүгәддәс руһла мәсһ олунмуш бу ағсаггаллар һәм тәлимлә, һәм дә јығынҹағын ишләрилә бағлы мәсәләләрдә Мүгәддәс Јазылара әсасән гәрар верирдиләр (Һәв. 1:20—22; 15:15—20).\n7. Нәјә әсасән дејә биләрик ки, биринҹи әсрдә мәсиһиләрә рәһбәрлик едән Иса Мәсиһ иди?\n7 Биринҹи әсрдә рәһбәрлик шурасы мәсиһи јығынҹағы үзәриндә сәлаһијјәт дашыса да, шураја дахил олан гардашлар баша дүшүрдү ки, јығынҹаға рәһбәрлик едән Мәсиһдир. Һәвари Булус јазмышды ки, һәвариләри бу вәзифәјә Мәсиһ тәјин едиб. Сонра о әлавә етмишди: «Ҝәлин һәгигәти сөјләјәрәк бәдәнин башы олан Мәсиһә доғру һәр шејдә мәһәббәтлә инкишаф едәк» (Ефес. 4:11, 15). Шаҝирдләр өзләринә һансыса ҝөркәмли һәваринин адыны ҝөтүрмәдиләр, онлар «Аллаһын һөкмү илә... мәсиһи адланмаға башладылар» (Һәв. 11:26). Һәвари Булус һәвариләрин вә јығынҹаға рәһбәрлик едән диҝәр ағсаггалларын өјрәтдији шејләрә, јәни Мүгәддәс Јазылара әсасланан тәлимләрә садиг галмағын ваҹиб олдуғуну вурғуламышды. Лакин, ејни заманда, о демишди: «Амма буну да билмәјинизи истәјирәм ки, һәр кишинин [еләҹә дә рәһбәрлик шурасынын һәр бир үзвүнүн] башы Мәсиһ,.. Мәсиһин башы исә Аллаһдыр» (1 Кор. 11:2, 3). Бәли, јығынҹаг үзәриндә рәһбәрлији Јеһова Аллаһ Иса Мәсиһә һәвалә етмишди.\n«БУ ИШИ ҜӨРӘН ИНСАН ДЕЈИЛ, АЛЛАҺДЫР»\n8, 9. XIX әсрин сонларында Чарлз Тејз Рассел һансы иши һәјата кечирирди?\n8 XIX әсрин сонларында Чарлз Тејз Рассел вә онун әмәкдашлары пак мәсиһилији дирчәлтди. Мүгәддәс Китабдакы һәгигәтин башга дилләрдә дә јајылмасы үчүн Сион Ҝөзәтчи Гүлләси вә Трактатлар Ҹәмијјәти 1884-ҹү илдә рәсми гејдијјатдан кечди вә Чарлз Тејз Рассел ҹәмијјәтин президенти тәјин олунду *. О, Мүгәддәс Китабы дәриндән арашдырыр, Үч үгнум, өлмәз руһ кими јалан тәлимләри ҹәсарәтлә ифша едирди. Арашдырмалар нәтиҹәсиндә о гәнаәтә ҝәлмишди ки, Мәсиһин зүһуру ҝөзәҝөрүнмәз шәкилдә олмалы вә «халглара верилән вахт» 1914-ҹү илдә баша чатмалыдыр (Лука 21:24). Чарлз Рассел вахтыны, ҝүҹүнү вә пулуну мүждәнин јајылмасына сәрф едирди. Ајдындыр ки, тарихин бу мүһүм мәрһәләсиндә Јеһова Аллаһ вә јығынҹағын башы олан Иса Мәсиһ јығынҹаға башчылыг етмәк ишини Расселә тапшырмышды.\n9 Чарлз Рассел инсанлардан шәрәф ҝөзләмирди. О, 1896-ҹы илдә јазмышды: «Јаздығымыз мәгаләләрә ҝөрә иззәт, һөрмәт ҝөзләмирик; инсанларын бизә “мүгәддәс ата”, “раввин” дејә мүраҹиәт етмәсини, бизим ардыҹылларымыз кими танынмасыны истәмирик». Сонра о әлавә етмишди: «Бу иши ҝөрән инсан дејил, Аллаһдыр».\n10. а) Иса Мәсиһ «садиг вә ағыллы нөкәр»и нә вахт тәјин едиб? б) Рәһбәрлик Шурасынын вә Ҝөзәтчи Гүлләси Ҹәмијјәтинин фәргли анлајышлар олдуғу неҹә ајдын олду?\n10 1919-ҹу илдә, Расселин вәфатындан үч ил сонра, Иса Мәсиһ бир груп мәсһ олунмуш гардашы «садиг вә ағыллы нөкәр» тәјин едир. Мәгсәд «евиндәки гуллугчулара вахтлы-вахтында јемәк вермәк» иди (Мәт. 24:45). Һәмин илләрдә Бруклиндәки (Нју-Јорк) баш идарәдә чалышан бир нечә мәсһ олунмуш мәсиһи Иса Мәсиһин давамчыларыны Мүгәддәс Китаб елми илә маарифләндирирди. «Рәһбәрлик шурасы» ифадәси 1940-ҹы илләрдә нәшрләримиздә јазылмаға башлајыб. Һәмин дөврдә бу ифадә, әсасән, Ҝөзәтчи Гүлләси, Мүгәддәс Китаб вә Трактатлар Ҹәмијјәтинин рәһбәрләринә аид едилирди. Лакин 1971-ҹи илдә белә бир нәтиҹәјә ҝәлинди ки, Рәһбәрлик Шурасы илә Ҝөзәтчи Гүлләси Ҹәмијјәти фәргли анлајышлардыр, чүнки бу ҹәмијјәт «јемәк вермәклә» јох, јалныз һүгуги ишләрлә мәшғул олур. О вахтдан етибарән Рәһбәрлик Шурасына ҹәмијјәтин рәһбәри олмајан мәсһ олунмуш гардашлар үзв сечилир. Артыг бир нечә илдир ки, ҹәмијјәтин вә Јеһованын Шаһидләринә аид олан диҝәр һүгуги шәхсләрин рәһбәрләри «башга гојунлар»ын сырасындан олан мәсул гардашлардан сечилир. Бунун сајәсиндә Рәһбәрлик Шурасы бүтүн диггәтини Аллаһын халгына елм вермәјә вә рәһбәрлик етмәјә ҹәмләјә билир (Јәһ. 10:16; Һәв. 6:4). «Ҝөзәтчи гүлләси» журналынын 2013-ҹү ил 15 ијул сајында изаһ олунурду ки, «садиг вә ағыллы нөкәр» бир нечә мәсһ олунмуш гардашдан ибарәт Рәһбәрлик Шурасыдыр.\nРәһбәрлик шурасы (1950–ҹи илләр)\n11. Рәһбәрлик Шурасы неҹә фәалијјәт ҝөстәрир?\n11 Рәһбәрлик Шурасынын үзвләри гәрарлары бирҝә гәбул едирләр. Онлар һәр һәфтә ҝөрүш кечирир. Бу ҝөрүшләр онлара бир-бири илә јахшы мүнасибәт гурмаға вә јекдил олмаға көмәк едир (Мәс. 20:18). Рәһбәрлик Шурасынын бир үзвү о бириндән үстүн олмадығы үчүн һәр ил шуранын сәдри дәјишир, онларын һәр бири нөвбә илә шураја сәдрлик едир (1 Бут. 5:1). Рәһбәрлик Шурасынын алты комитәсинин һәр биринин сәдри дә ејни гајдаја ујғун олараг дәјишир. Шуранын һеч бир үзвү өзүнү диҝәр гардашларын үзәриндә рәһбәр сајмыр, әксинә, о да өзүнү садиг нөкәр тәрәфиндән гида алан евдәки гуллугчулара аид едир вә онун башчылығына табе олур.\n1919-ҹу илдән бәри садиг нөкәр Аллаһын халгыны маарифләндирир (10 вә 11-ҹи абзаслара бахын)\n«САДИГ ВӘ АҒЫЛЛЫ НӨКӘР, ҜӨРӘСӘН, КИМДИР?»\n12. Рәһбәрлик Шурасынын үзвләри Аллаһдан вәһј алмадығы вә гејри-камил олдуғу үчүн һансы суаллар ортаја чыхыр?\n12 Рәһбәрлик Шурасынын үзвләри нә Аллаһдан вәһј алмырлар, нә дә камил дејилләр. Буна ҝөрә дә тәлимләрин изаһатында вә тәшкилати мәсәләләрдә һәрдән сәһвләр едирләр. Мәсәлән, «Ҝөзәтчи Гүлләси нәшрләринин индекси»ндә (инҝ.) «Тәлимләримизә ҝәтирилән ајдынлыг» адлы мөвзу јер алыр. Орада 1870-ҹи илдән бәри јениләнән тәлимләрин сијаһысы ҝәтирилир *. Ахы Иса Мәсиһ демәмишди ки, садиг нөкәрин һазырладығы «јемәк» мүкәммәл олаҹаг. Инди Исанын «садиг вә ағыллы нөкәр, ҝөрәсән, кимдир?» суалына неҹә ҹаваб верәрдиниз? (Мәт. 24:45). Нәјә әсасән дејә биләрик ки, бу иши мәһз Рәһбәрлик Шурасы һәјата кечирир? Ҝәлин бу суала ҹаваб тапмаг үчүн биринҹи әсрдәки рәһбәрлик шурасына Аллаһын халгына башчылыг етмәјә көмәк едән үч амили нәзәрдән кечирәк.\n13. Мүгәддәс руһ Рәһбәрлик Шурасына неҹә көмәк едир?\n13 Мүгәддәс руһун көмәји. Рәһбәрлик Шурасы мүгәддәс руһун сајәсиндә әввәлләр гаранлыг галан һәгигәтләри баша дүшдү. Буна сүбут кими әввәлки абзасда сөз ачылан јениләнән тәлимләрин сијаһысыны нәзәрдән кечирә биләрсиниз. Сөзсүз ки, һеч бир инсан өз ағлы илә «Аллаһын дәрин сирләрини» анлаја билмәз! (1 Коринфлиләрә 2:10 ајәсини охујун.) Рәһбәрлик Шурасы һәвари Булусун нөвбәти сөзләринә шәрикдир: «Биз дә бунлар барәсиндә инсан мүдриклијинин дејил, руһун өјрәтдији сөзләрлә данышырыг» (1 Кор. 2:13). Әсрләр әрзиндә һәгигәтин зүлмәтдә галдығыны вә дөнүклүјүн вүсәт алдығыны нәзәрә алсаг, 1919-ҹу илдән бәри сүрәтлә ачылан һәгигәтләри мүгәддәс руһдан башга нә ача биләрди?!\n14. Вәһј 14:6, 7 ајәләринә әсасән, мәләкләр Аллаһын халгына неҹә көмәк едир?\n14 Мәләкләрин көмәји. Рәһбәрлик Шурасы сәккиз милјондан чох тәблиғчинин ҹәлб олундуғу үмумдүнја тәблиғ ишинә нәзарәт етмәк кими ваҹиб тапшырығы јеринә јетирир. Бәс бу иш нәјин сајәсиндә бу ҹүр уғур газаныб? Уғура апаран амилләрдән бири мәләкләрин көмәјидир. (Вәһј 14:6, 7 ајәләрини охујун.) Чох һаллар олуб ки, инсан дуа едиб Аллаһдан көмәк истәјиб вә демәк олар, дәрһал сонра тәблиғчиләр онун гапысыны дөјүбләр *. Бүтүн дүнјада, һәтта амансыз тәгибләрин түғјан етдији өлкәләрдә шаҝирд һазырламаг ишинин вүсәт алмасы јалныз фөвгәлбәшәр гүввәнин сајәсиндә мүмкүндүр.\n15. Рәһбәрлик Шурасы илә Христиан руһаниләри арасында һансы кәскин фәрг мүшаһидә олунур? Нүмунә чәкин.\n15 Аллаһын Кәламынын көмәји. (Јәһја 17:17 ајәсини охујун.) «Ҝөзәтчи гүлләси» журналынын 1973-ҹү ил 1 ијун сајында (инҝ.) белә бир суал верилмишди: «Сигарет чәкән инсан вәфтиз ола биләр?» Ҹаваб белә иди: «Мүгәддәс Китаба әсасән, ола билмәз». Бу иддиаја сүбут олараг Мүгәддәс Китабдан бир нечә ајә ҝәтирилмишди вә сонра изаһ олунмушду ки, нәјә ҝөрә сигарети атмајан мәсиһи јығынҹагдан кәнар олунмалыдыр (1 Кор. 5:7; 2 Кор. 7:1). Журналда јазылмышды: «Бу гәти гәрары верән инсан дејил, Аллаһдыр. Аллаһ исә ирадәсини Өз Кәламы васитәсилә билдирир». Јалныз Јеһованын Шаһидләри өз динләринин үзвләриндән киминсә зијанына олса белә, Аллаһын Кәламына әсасланараг гәрар верир. Башга һеч бир дин белә давранмыр. Бирләшмиш Штатлардакы динләрлә бағлы бу јахынларда дәрҹ олунан бир китабда дејилир: «Христиан руһаниләри һәр заман тәлимләрини килсә үзвләринин, ҹәмијјәтин инанҹ вә фикирләринә ујғунлашдырырлар». Амма Рәһбәрлик Шурасы гәрарлары иҹтимаијјәтин јох, Аллаһын Кәламына әсасландырыр. Бундан белә нәтиҹәјә ҝәлирик ки, бу ҝүн халгына рәһбәрлик едән Аллаһын Өзүдүр.\n«СИЗӘ РӘҺБӘРЛИК ЕДӘНЛӘРИ УНУТМАЈЫН»\n16. Рәһбәрлик Шурасыны унутмадығымызы неҹә ҝөстәрә биләрик?\n16 Ибраниләрә 13:7 ајәсини охујун. Бу ајәдә «унутмамаг» кими тәрҹүмә олунан јунан сөзү «хатырламаг» мәнасыны да дашыјыр. Дуаларымызда Рәһбәрлик Шурасыны хатырламагла бизә рәһбәрлик едәнләри унутмадығымызы ҝөстәрә биләрик (Ефес. 6:18). Нәзәрә алсаг ки, Аллаһын халгына билик вермәк, үмумдүнја тәблиғ ишинә нәзарәт етмәк, ианәләрдән һикмәтлә истифадә етмәк нә гәдәр мәсулијјәтли ишдир онларын бизим дуаларымыза, доғрудан да, бөјүк еһтијаҹы вар.\n17, 18. а) Рәһбәрлик Шурасыны унутмадығымызы даһа неҹә ҝөстәрә биләрик? б) Тәблиғ ишиндә иштирак етмәк нәјә ҝөрә ваҹибдир?\n17 Рәһбәрлик Шурасыны унутмадығымызы тәкҹә онлар үчүн дуа етмәклә јох, онларын ҝөстәришинә бојун әјмәклә дә ҝөстәрә биләрик. Рәһбәрлик Шурасы нәшрләр, јығынҹаг ҝөрүшләри вә топлантылар васитәсилә бизә јол ҝөстәрир. Рајон нәзарәтчиләрини дә бу шура тәјин едир, рајон нәзарәтчиләри исә јығынҹаға ағсаггаллар тәјин едирләр. Рајон нәзарәтчиләри вә ағсаггаллар Рәһбәрлик Шурасыны унутмадыгларыны ондан алдыглары ҝөстәришләрә итаәт етмәклә ҝөстәрә биләрләр. Һәр биримиз рәһбәримиз Иса Мәсиһин бу ҝүн бизә јол ҝөстәрмәк үчүн тәјин етдији гардашлара табе олмагла онун өзүнә табе олмуш олуруг (Ибр. 13:17).\n18 Тәблиғ ишиндә иштирак етмәклә дә Рәһбәрлик Шурасыны унутмадығымызы ҝөстәририк. Булус мәсиһиләри онлара рәһбәрлик едәнләрин иманыны өрнәк ҝөтүрмәјә тәшвиг едир. Садиг нөкәр Падшаһлыг һаггындакы мүждәнин јајылмасы үчүн вар ҝүҹүнү сәрф етмәклә иманынын нә гәдәр ҝүҹлү олдуғуну ҝөстәриб. Әҝәр сиз мәсһ олунмуш мәсиһиләри бу мүһүм ишдә дәстәкләјирсинизсә, бәхтәвәр инсансыныз, чүнки Мәсиһдән бу сөзләри ешидәҹәксиниз: «Буну бу гардашларымдан ән кичији үчүн етдијинизә ҝөрә, елә һесаб едирәм ки, мәним үчүн етмисиниз» (Мәт. 25:34—40).\n19. Нәјә ҝөрә Мәсиһин ардынҹа ҝетмәк гәтијјәтиндәсиниз?\n19 Иса ҝөјә галхса да, давамчыларыны тәк гојмады (Мәт. 28:20). О, јер үзүндә оланда мүгәддәс руһун, мәләкләрин вә Аллаһын Кәламынын көмәји илә давамчыларына рәһбәрлик етмишди. О өзү дә бу ҝүн садиг нөкәрә ејни васитәләрлә көмәк едир. Садиг нөкәр «гузу һара ҝетсә,.. онун ардынҹа ҝедир» (Вәһј 14:4). Биз онун ҝөстәрдији јолла ҝетмәклә рәһбәримиз Иса Мәсиһин ардынҹа ҝетмиш олуруг. Тезликлә Иса һеч бир инсанын гадир олмадығы бир шеји едәҹәк, бизи ҹәннәтин гапыларындан кечирәҹәк! (Вәһј 7:14—17).\n^ абз. 3 Ҝөрүнүр, Јеһова 12 һәварини ҝәләҹәкдә Јени Јерусәлимин бүнөврәсини тәшкил едәҹәк «он ики даш» гисминдә сечмишди (Вәһј 21:14). Одур ки, садиг һәвариләрдән һансыса јердәки һәјатыны баша вуранда онун јеринә башгасыны сечмәјә еһтијаҹ јох иди.\n^ абз. 8 1955-ҹи илдән етибарән бу ҹәмијјәт Ҝөзәтчи Гүлләси, Мүгәддәс Китаб вә Трактатлар Ҹәмијјәти (Пенсилванија) адланыр.\n^ абз. 12 «Јеһованын Шаһидләринин нәшрләри үзрә ахтарыш» вәсаитиндә «Тәлимләримизә ҝәтирилән ајдынлыг» мөвзусуна баха биләрсиниз.\n^ абз. 14 «Аллаһын Падшаһлығы һаггында әтрафлы шәһадәт верин» адлы китабын 58 вә 59-ҹу сәһифәләринә бахын.\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Феврал 2017\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Феврал 2017


Q=16	C=0	SS=0	LS=16	PS=0	DC=0	LC=0	SD=0	BS=0	G0=5	G1=5	G2=2	DLID=az_RU	BODY=Oktyabr 23, 2017 - 7:21 PM Хәбәрин коду : 862145 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Ниҝеријанын Сукуту вә Катсина шәһәрләринин сакинләри ајаға галхараг Ниҝерија Ислам Һәракатынын Лидери Ајәтуллаһ Шејх Зәкзәки вә онун һәјат јолдашынын тез бир заманда азад едилмәсини тәләб едибләр.\nХатырладаг ки, Ниҝерија режиминин силаһлы гүввәләри 2015-ҹи илин Декабр ајынын 12-дә Сәудијјә вә сионист исраил режимләрин ҝөстәриши илә Ајәтуллаһ Зәкзәкинин евинә һүҹума кечәрәк Шиә Сојгырымыны төрәтмишдир. Һадисә заманы 2000-дән артыг сивил Шиә ҝүлләбаран едилмиш вә ја дири-дири јандырылмышдыр. Миндән артыг Шиә исә, мүхтәлиф дәрәҹәли бәдән хәсарәтләри алараг јаралы вәзијјәтдә һәбсханалара көчүрүлмүшдүр. Ајәтуллаһ Зәкзәкинин 3 оғлу 1 гызы Шәһид олмуш өзү илә ханымы өлүмҹүл јараланараг һәбс едилмишдир. Ҝөз вә синә наһијјәсиндән ҝүллә јарасы алан Шејх Зәкзаки вә ханымы бу ҝүнә кими мүалиҹә олунмамышдыр.


Q=6	C=4	SS=1	LS=2	PS=1	DC=1	LC=0	SD=0	BS=3	G0=146	G1=109	G2=41	DLID=az_RU	BODY=Ҝәнҹләр, руһани мәгсәдләр гојмусунуз? | Тәлим\nҜөзәтчи гүлләси (тәлим нәшри) | Апрел 2018\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Ангола жест дили Арҝентина жест дили Белиз креолу Боливија жест дили Бразилија жест дили Британија жест дили Венесуела жест дили Вјетнам Гватемала жест дили Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кенија жест дили Кирибати Колумбија жест дили Конго Кореја жест дили Коста-Рика жест дили Куба жест дили Литва Македонија Малави жест дили Маршалл Маҹарыстан жест дили Мексика жест дили Мозамбик жест дили Мјанма Непал Нидерланд Никарагуа жест дили Ниҝериа пиҹини Норвеч Панама жест дили Парагвај жест дили Перу жест дили Полша жест дили Понапе Португалија жест дили Румынија жест дили Салвадор жест дили Самоа Словакија жест дили Соломон Адалары пиҹини Тајван жест дили Тонга Тувалу Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман алур ами амһара африкаанс ашағы алман ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дамара дигорон дуала дхолуо еве едо ермәни ермәни (гәрб) есан естон ефик занде зулу ибанаг ибо иврит илок инҝилис исланд исоко испан италјан кабовердиану кабре какчикел каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе миштек (Ҝерреро) монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал португал (португал) пәнҹаб румын рус рус жест дили санго сапотек (Истм) свати себуан сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Зимбабве) читонга (Малави) чичева чол чуваш шона јао јапон јоруба јунан јунан жест дили ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту әрәб өзбәк өзбәк (латын)\nҜәнҹләр, руһани мәгсәдләр гојмусунуз?\n«Һәр ишини Јеһоваја тапшыр, онда нијјәтин баш тутар» (МӘС. 16:3).\nНӘҒМӘ: 135, 144\nМәсәлләр 16:3 ајәси ҝәнҹләрә неҹә көмәк едә биләр?\nҜәнҹләр һансы мәгсәдләр гоја биләр?\nҜәнҹләрә һәдәфләриндән јајынмамаға нә көмәк едә биләр?\n1—3. а) Бүтүн ҝәнҹләр һансы чәтинликлә үзләшир? Нүмунә әсасында изаһ един. (Мәгаләнин әввәлиндәки шәклә бахын.) б) Ҝәнҹләрә бу вәзијјәтдә дүзҝүн давранмаға нә көмәк едәҹәк?\nТӘСӘВВҮР ЕДИН КИ, хүсуси бир мәрасим үчүн башга бир шәһәрә ҝетмәлисиниз. Автобуса минмәк үчүн автовағзала ҝәлирсиниз. Бурада сәрнишинләрин вә автобусларын чохлуғундан адам чаш-баш галыр. Амма нә јахшы ки, сиз һара ҝедәҹәјинизи, һансы автобуса минәҹәјинизи билирсиниз! Сөзсүз ки, башга јерә ҝедән автобуса минмәзсиниз, чүнки онун сизи сәһв истигамәтә апараҹағыны билирсиниз.\n2 Ҝәнҹләр дә мүәјјән мәнада белә вәзијјәтдәдирләр. Онлары гаршыда узун бир сәјаһәт ҝөзләјир. Бәзән гаршыларында о гәдәр имканлар вә сечимләр дурур ки, билмирләр һансы гәрары версинләр. Әзиз ҝәнҹләр, әҝәр сиз һәјатда тутдуғунуз истигамәти билирсинизсә, дүзҝүн гәрар вермәк асан олаҹаг. Бәс сиз һансы истигамәтдә ҝетмәлисиниз?\n3 Мәгалә ҝәнҹләри Јеһованы разы салмаг амалы илә јашамаға тәшвиг едир. Бу исә тәһсил, иш, евләнмәк, ушаг саһиби олмаг да дахил, һәјатымызын истәнилән саһәсиндә гәрар верәркән Јеһованы нәзәрә алмаг, һәмчинин руһани мәгсәдләрә ҹан атмаг демәкдир. Диггәтини Јеһоваја хидмәтә ҹәмләјән ҝәнҹләр әмин ола биләр ки, һәјатда уғур газанмаг үчүн Јеһова онлара бол немәт верәҹәк. (Мәсәлләр 16:3 ајәсини охујун.)\nРУҺАНИ МӘГСӘДЛӘР ГОЈМАҒЫН ВАҸИБЛИЈИ\n4. Бу мәгаләдә сөһбәт нәдән ҝедәҹәк?\n4 Руһани мәгсәдләри лап кичик јашларындан гојмаг мәсләһәтдир. Азы үч сәбәбә ҝөрә. Арашдыраҹағымыз илк ики сәбәб руһани мәгсәдләрә ҹан атмағын Јеһова илә мүнасибәтләри мөһкәмләндирдијини ҝөстәрир. Үчүнҹү сәбәб исә, кичик јашлардан руһани мәгсәдләр гојмағын фајдасыны вурғулајыр.\n5. Руһани мәгсәдләр гојмаға илк нөвбәдә бизи нә тәшвиг етмәлидир?\n5 Биринҹи вә ән ваҹиб сәбәб одур ки, руһани мәгсәд гојмагла биз Јеһованын мәһәббәтинә вә бизим үчүн етдији јахшылыглара ҝөрә миннәтдарлыг билдиририк. Мәзмурчу јазмышды: «Нә јахшыдыр Сәнә һәмд етмәк, еј Јеһова... Әмәлләринлә мәни севиндирдин, еј Јеһова, әлләринин ишиндән ҹуша ҝәлирәм» (Зәб. 92:1, 4). Јеһованын бәхш етдији шејләр барәдә дүшүнүн. Һәјатыныз, иманыныз, Мүгәддәс Китаб, јығынҹаг, ҝәләҹәјә олан парлаг үмидиниз... Бу гәдәр немәтләрин гаршысында Јеһоваја миннәтдар олмамаг неҹә мүмкүндүр?! Миннәтдарлыг билдирмәјин ән јахшы јолу руһани һәдәфләр гојмагдыр. Бунун сајәсиндә сиз Јеһоваја даһа јахын олаҹагсыныз.\n6. а) Руһани мәгсәдләр инсанын Јеһова илә мүнасибәтиндә неҹә әкс олунур? б) Еркән јашлардан һансы мәгсәдләри гојмаг олар?\n6 Икинҹи сәбәб одур ки, руһани мәгсәд гојуб онлара наил олмаға чалышанда сиз Јеһованын ҝөзүндә хош олан ишләр ҝөрмүш олурсунуз. Бу исә Јеһова илә мүнасибәтләринизи даһа да мөһкәмләндирир. Һәвари Булус демишди: «Ахы Аллаһ әдаләтсиз дејил ки,.. Онун адына ҝөстәрдијиниз мәһәббәти вә чәкдијиниз зәһмәти унутсун» (Ибр. 6:10). Мәгсәдләр гојмаг үчүн бөјүмәји ҝөзләмәк лазым дејил. Мәсәлән, Кристина Јеһованын сәдагәтли хидмәтчиләринин биографијаларыны охумағы гаршысына мәгсәд гојанда ҹәми 10 јашы вар иди. Вәфтиз олана гәдәр Мүгәддәс Китабы башдан-ајаға охумағы мәгсәд гојанда Тоби 12 јашында иди. Максим 11, баҹысы Ноеми исә 10 јашында вәфтиз олмушду. Һәр икиси Бејтелдә хидмәт етмәк арзусунда иди вә бу мәгсәддән јајынмамаг үчүн онлар Бејтел әризәсини евләринин диварындан асмышдылар. Бәс сиз гаршыныза һансы мәгсәдләри гоја биләрсиниз? Елә индидән бу мәгсәдләрә доғру ирәлиләјин! (Филиппилиләрә 1:10, 11 ајәләрини охујун.)\n7, 8. а) Мәгсәд гојмаг гәрар вермәји неҹә асанлашдырыр? б) Нәјә ҝөрә Демарис баҹы али тәһсил алмамаг гәрарына ҝәлмишди?\n7 Еркән јашда руһани мәгсәдләр гојмағын үчүнҹү сәбәби гәрар гәбул етмәклә бағлыдыр. Јенијетмәләр тәһсил, иш вә диҝәр саһәләрдә гәрарлар гәбул етмәли олур. Гәрар вермәји ики јолајрыҹында галмаға бәнзәтмәк олар. Ҝедәҹәји јолу билән адама дүзҝүн јолу сечмәк чәтин олмур. Еләҹә дә инсанын һәјатда мәгсәди оланда она дүзҝүн гәрар вермәк асан олур. Мәсәлләр 21:5 ајәсиндә јазылыб: «Чалышганын нијјәти уғур ҝәтирәр». Әзиз ҝәнҹләр, нијјәтинизи нә гәдәр тез мүәјјән етсәниз, о гәдәр тез уғур газанарсыныз. Јенијетмә јашында ваҹиб гәрар вермәли олан Демарис адлы бир баҹы буна өзү шаһид олуб.\n8 Демарис орта мәктәби әла гијмәтләрлә битирмишди. Университетин һүгуг факүлтәсиндә өдәнишсиз тәһсил алмаг имканы олдуғу һалда, о, банкда ишләмәји сечир. Демарис нәјә ҝөрә бу гәрара ҝәлир? Ушаглыгдан өнҹүл олмағы гаршысына мәгсәд гојан Демарис баҹы дејир: «Өнҹүл кими хидмәт етмәк үчүн јарымштат ишдә ишләмәк лазымдыр. Һүгуг диплому илә јахшы пул газанмаг олар, амма чәтин ки, јарымштат иш тапардым». О артыг ијирми илдир ки, өнҹүл кими хидмәт едир. Ҝөрәсән, Демарис јенијетмә јашларында гојдуғу мәгсәд вә вердији гәрара ҝөрә пешмандыр? О дејир: «Ишләдијим банкда чохлу һүгугшүнасларла гаршылашырам. Әҝәр һүгуг саһәсиндә тәһсил алсајдым, инди онларын ҝөрдүјү иши ҝөрәрдим. Ҝөрүрәм ки, онларын чоху ҝөрдүкләри ишдән һәзз алмыр. Лакин мән вердијим гәрар сајәсиндә бүтүн бу илләр әрзиндә севинҹлә өнҹүллүк едирәм вә онларын кечирдији мәјуслуг һиссиндән узағам».\n9. Ҝәнҹләримизи тәрифләмәк үчүн һансы сәбәбләримиз вар?\n9 Бүтүн дүнјадакы ҝәнҹ баҹы-гардашлар ән ҝөзәл тәрифләрә лајигдир. Чүнки Јеһоваја ибадәт вә руһани мәгсәдләр онларын һәјатында әсас јери тутур. Бу ҝәнҹләр хошбәхт һәјат сүрүр, ејни заманда һәр бир ишләриндә Јеһованын рәһбәрлијинә табе олмағы өјрәнирләр. Бура тәһсил, иш вә аилә һәјатыны мисал чәкмәк олар. Сүлејман пејғәмбәр јазмышды: «Бүтүн гәлбинлә Јеһоваја етибар ет... Һәр ишиндә Ону дүшүн, О да јолларыны рәван едәр» (Мәс. 3:5, 6). Ҝәнҹ баҹы-гардашлар Јеһованын ҝөзүндә чох дәјәрлидир. Јеһова онлары чох севир, горујур, јол ҝөстәрир вә онлара немәтләр бәхш едир.\nТӘБЛИҒ ЕТМӘЈӘ ҺАЗЫРЛЫГЛЫ ОЛУН\n10. а) Нә үчүн тәблиғ иши һәјатымызда ваҹиб јери тутмалыдыр? б) Тәблиғ ишиндә даһа сәриштәли олмаг үчүн нә едә биләрик?\n10 Јеһованын бәјәндији кими јашамаға чалышан ҝәнҹ сөзсүз ки, тәблиғ хидмәтинә ҹидди јанашаҹаг. Иса Мәсиһ «мүждә тәблиғ едилмәлидир» демишди (Марк 13:10). Јубанмадан тәблиғ етмәли олдуғумуз үчүн бу иш һәјатымызда ваҹиб јер тутмалыдыр. Даһа чох тәблиғ етмәји гаршыныза мәгсәд гоја биләрсиниз? Бәлкә, өнҹүл хидмәтинә башлаја биләрсиниз? Бәс әҝәр хидмәтдән елә дә севинҹ дујмурсунузса, онда неҹә? Етигадынызы даһа јахшы изаһ етмәји неҹә өјрәнә биләрсиниз? Ики мәгам көмәјинизә чатар: биринҹиси, јахшы һазырлашын, икинҹиси, етигадынызы бөлүшмәкдән усанмајын. Онда тәблиғдән дујаҹағыныз севинҹә мәәттәл галаҹагсыныз.\nШаһидлик вермәк үчүн габагҹадан неҹә һазырлашырсыныз? (11 вә 12-ҹи абзаслара бахын)\n11, 12. а) Ҝәнҹләр шәһадәт вермәјә габагҹадан неҹә һазырлаша биләр? б) Бир ҝәнҹ мәктәбдә јаранан фүрсәтдән неҹә истифадә етмишди?\n11 Синиф јолдашларынызын ән чох вердији суаллара әввәлҹәдән ҹаваб һазырлаја биләрсиниз. Мисал үчүн, «Аллаһын варлығына нә үчүн инанырсан?» суалына ҹаваб вермәк үчүн jw.org сајтындан мәгаләләр тапмаг олар. МҮГӘДДӘС КИТАБ ТӘЛИМЛӘРИ > ЈЕНИЈЕТМӘЛӘР бөлмәсиндә «Мән нәјә ҝөрә Аллаһа инанырам?» адлы чалышма вәрәгәси вар. Орада гејд олунан Ибраниләрә 3:4, Ромалылара 1:20 вә Зәбур 139:14 ајәләринин көмәји илә етигадынызы даһа јахшы изаһ едәҹәксиниз. Чалышма вәрәгәләри васитәсилә јаранан бүтүн суаллара әввәлҹәдән ҹаваб һазырлаја биләрсиниз. (1 Бутрус 3:15 ајәсини охујун.)\n12 Синиф јолдашларынызы jw.org сајтыны зијарәт етмәјә тәшвиг един. Мәсәлән, Лука адлы бир оғлан дәрсдә мүхтәлиф динләр мүзакирә олунан заман ҝөрүр ки, дәрсликдә Јеһованын Шаһидләри һагда бәзи јанлыш мәлуматлар јазылыб. Ону һәјәҹан бүрүсә дә, ҹәсарәтини топлајыб јазыланларын сәһв олдуғуну ҝөстәрмәк үчүн мүәллимәдән иҹазә истәјир. Мүәллимә разылашыр. Лука һәм өз етигадыны изаһ едә билир, һәм дә бүтүн синиф јолдашларыны сајтымызла таныш едир. Һәтта мүәллимә ушаглара тапшырыр ки, «Әл-гол атмадан хулиганын ҹавабыны вер» адлы гәләм анимасијасына евдә бахсынлар. Ҝөзәл шаһидлик вердији үчүн Луканын севинҹи јерә-ҝөјә сығмырды.\n13. Нәјә ҝөрә манеәләрлә үзләшәндә тәслим олмамалыјыг?\n13 Бәзән ҝетдијиниз јол кәлә-көтүрлү ола биләр, амма руһдан дүшмәјин (2 Тим. 4:2). Чәтинликләр јарананда мәгсәдиниздән мөһкәм јапышын. Он једди јашы оланда Катарина бүтүн иш јолдашларына тәблиғ етмәји гаршысына мәгсәд гојур. Иш јолдашларындан биринин ону дәфәләрлә тәһгир етмәсинә бахмајараг, Катарина баҹы мәгсәдиндән дөнмүр. Онун тәмкини, ҝөзәл давранышы диҝәр һәмкары Һанса хош тәсир бағышлајыр. О, бизим нәшрләри охумаға вә Мүгәддәс Китабы өјрәнмәјә башлајыр. Нәтиҹәдә, Һанс вәфтиз олур. Катарина һәмин вахт башга јерә көчдүјү үчүн бүтүн бунлардан хәбәрсиз иди. Үстүндән 13 ил кечир. Аиләси илә бирҝә ибадәт евиндә отуран Катарина дәвәт олунмуш натиг елан олунанда ҝөзләринә инана билмир: бу, Һанс иди! Нә јахшы ки, о вахт Катарина иш јолдашларына тәблиғ етмәк мәгсәдиндән дөнмәмишди!\n14, 15. а) Тәзјигләрлә үзләшән заман ҝәнҹләр нәји унутмамалыдыр? б) Ҝәнҹләр һәмјашыдларынын тәзјигинә неҹә гаршы дура биләр?\n14 Јухарыдакы абзасларда ҝәнҹләр диггәтләрини Јеһоваја хидмәтә ҹәмләмәјә тәшвиг олунду. Ҝөрдүк ки, бунун үчүн руһани мәгсәдләр гојуб онлара ҹан атмаг лазымдыр. Әзиз ҝәнҹләр, ола билсин, һәмјашыдларыныз јалныз әјләнмәк барәдә дүшүнүр вә сизи дә буна тәшвиг едир. Онлар ҝеҹ-тез ҝөрмәлидир ки, гојдуғунуз мәгсәдләрә чатмаг сизин үчүн нә гәдәр ваҹибдир. Јол вермәјин ки, ҝәнҹләрин тәзјиги сизи мәгсәдиниздән дөндәрсин. Јухарыда чәкдијимиз автобус нүмунәсини јадыныза салын. Јәгин ки, садәҹә сәрнишинләрин әјләндијини ҝөрүб башга истигамәтә ҝедән автобуса минмәздиниз.\n15 Һәмјашыдларын тәсиринә ујмамағын бир нечә јолу вар. Мисал үчүн, чалышын нәфсинизи сынајан вәзијјәтләрә дүшмәјәсиниз (Мәс. 22:3). Јанлыш һәрәкәтләрин нә илә нәтиҹәләнәҹәјини ҝөзүнүзүн габағына ҝәтирин (Гал. 6:7). Һәмчинин мәсләһәтә еһтијаҹ дујдуғунузу гәбул един. Тәвазөкарлыг хүсусијјәти сизә валидејнләринизин вә јығынҹагдакы јеткин мәсиһиләрин мәсләһәтинә гулаг асмаға көмәк едәҹәк. (1 Бутрус 5:5, 6 ајәләрини охујун.)\n16. Тәвазөкарлығын фајда ҝәтирдијини ҝөстәрән нүмунә чәкин.\n16 Тәвазөкарлыг хүсусијјәти Кристоф адлы бир гардаша мәсләһәти гәбул етмәјә көмәк етди. Вәфтиз оландан гыса мүддәт сонра о, фитнес мәркәзиндә идманла мәшғул олмаға башлајыр. Орадакы ҝәнҹләр Кристофу онларын идман клубуна гошулмаға дәвәт едирләр. О, бу һагда бир ағсаггалла данышыр. Ағсаггал она гәрар вермәздән өнҹә бәзи тәһлүкәләр, мәсәлән, рәгабәт руһуна јолухмаг риски барәдә дүшүнмәји мәсләһәт ҝөрүр. Буна рәғмән, Кристоф һәмин клуба гошулмаг гәрарына ҝәлир. Амма чох кечмәмиш ҝөрүр ки, бу идман зоракы, һәтта тәһлүкәлидир. О, јенә ағсаггалларла данышыр вә онлар она Мүгәддәс Китаб әсасында мәсләһәт верирләр. Кристоф дејир: «Јеһова мәнә јахшы мәсләһәтчиләр јетирди вә мән ҝеҹ дә олса, Онун мәсләһәтинә гулаг асдым». Бәс сиз мәсләһәти гәбул едәҹәк гәдәр тәвазөкарсыныз?\n17, 18. а) Јеһованын ҝәнҹләрлә бағлы истәји нәдир? б) Инсан бөјүјәндән сонра нәјин пешманчылығыны чәкә биләр вә бу пешманчылығы јашамамаг үчүн нә едә биләрик? Нүмунә чәкин.\n17 «Севин, еј ҹаван, нә гәдәр ки ҹавансан! Гој ҹаванлыг ҝүнләриндә үрәјин шад олсун!» (Ваиз 11:9). Бәли, Јеһова ҝәнҹләрин хошбәхтлијини истәјир. Бу мәгаләдә өјрәндиниз ки, хошбәхт олмағын бир јолу руһани мәгсәдләр гојуб планларынызы Јеһованын ирадәсинә ујғун гурмагдыр. Буну нә гәдәр тез етсәниз, Јеһованын рәһбәрлијини, мүдафиәсини вә немәтләрини бир о гәдәр тез ҝөрәҹәксиниз. Јеһованын Өз Кәламы васитәсилә сизә вердији ҝөзәл мәсләһәтләр һагда дүшүнүн. «Ҹаванлыг ҝүнләриндә Улу Јараданыны хатырла» мәсләһәти гој һәјатынызын шүары олсун (Ваиз 12:1).\n18 Бир шеј дәгигдир: сиз әввәл-ахыр бөјүјәҹәксиниз. Бәзән бөјүкләр ҝәнҹ икән гојдуглары јанлыш мәгсәдләрин, јахуд үмумијјәтлә мәгсәдсиз јашамағын пешманчылығыны чәкирләр. Амма ҝәнҹ јашларында диггәтинизи руһани мәгсәдләрә ҹәмләсәниз, бөјүјәндә дә вердијиниз гәрарлара ҝөрә севинҹ дујаҹагсыныз. Мирјана адлы бир баҹымыз буна ҝөзәл нүмунәдир. Јенијетмә јашларында о, истедадлы идманчы иди. Һәтта ону Гыш Олимпија Ојунларында иштирак етмәјә дәвәт етмишдиләр. Амма о, гәрара ҝәлир ки, тамвахтлы хидмәтә башласын. Үстүндән отуз ил кечсә дә, Мирјана баҹы јолдашы илә бирҝә һәлә дә тамвахтлы хидмәтдәдир. О дејир: «Шан-шөһрәт, вар-дөвләт, вәзифә — һамысы ҝәлди-ҝедәр шејләрдир вә бош мәгсәдләрдир. Ән али вә даими мәгсәдләр Аллаһа ибадәт етмәк вә инсанлара Аллаһы танымаға көмәк еләмәкдир».\n19. Ушаг јашларындан руһани мәгсәдләр гојмағын фајдаларыны садалајын.\n19 Ҝәнҹләр, сиз чохлу чәтинликләрлә үзләширсиниз. Амма афәрин сизә ки, бу чәтинликләри ашыб диггәтинизи Јеһоваја ибадәтә ҹәмләјирсиниз. Гаршыныза руһани мәгсәдләр гојур, тәблиғ ишини һәр шејдән үстүн тутур, бу дүнјанын сизи мәгсәдләриниздән јајындырмасына јол вермирсиниз. Әмин ола биләрсиниз ки, зәһмәтиниз һәдәр ҝетмир. Әтрафынызда сизи севән вә сизә көмәк етмәјә һазыр олан баҹы-гардашларыныз вар. Одур ки, һәр ишинизи Јеһоваја тапшырын. Онда нијјәтиниз баш тутар.\nАзадлыг бәхш едән Аллаһа гуллуг един\nМәсул гардашлара өрнәк олан Тимути\nХалгыны мөһкәмләндирән Аллаһы тәглид един\nИнди бир-биримизи руһландырмағын әсл вахтыдыр\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Апрел 2018\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Апрел 2018\nҜӨЗӘТЧИ ГҮЛЛӘСИ (ТӘЛИМ НӘШРИ) Апрел 2018


Q=9	C=9	SS=1	LS=0	PS=0	DC=0	LC=0	SD=0	BS=0	G0=93	G1=64	G2=35	DLID=az_RU	BODY=-ТәГЛИД ГәЛәМИ - Аллаһын елчиси\nАЛЛАЫН РәСУЛУ (С) ҺәЈАТ НҮМУНәСИДИР\nДиҝәр бир дәстә башгаларынын дедикләрини вә јаздыгларыны гәтијјән тәдгиг етмәдән ҝәләҹәк нәсилләрә өтүрмәклә мәшғулдурлар. Әслиндә бу адамларын иши сурәтчыхармадыр. Дүзҝүн анализ габилијјәтинә малик олмајан беләләри мәсәләләрин нә дәрәҹәдә доғру олдуғуну анламырлар вә бу сәбәбдән дә јол ҝөстәрә билмирләр. Бу гәләмләр ҝениш шуа кими јајылдығындан е’тибарсыз олмагла јанашы, тәглидә әсасландығындан ҹәмијјәтдә өз талеһинә гаршы биҝанәлик јарадыр. Онлар ҹәмијјәтин тәһлил, ахтарыш исте’дадыны өлдүрүб, сәһв анлајышлар формалашдырырлар. Нәтиҹәдә әталәт јараныр вә ҹәмијјәт инамсыз, итаәткар тәрбијә едилир.\nЈалныз бир гәләм дәјәрлидир, тә’рифәлајигдир. Бу гәләм инамлары вә һадисәләри арашдырараг тәсфир едир, дүшүнҹәли тәһлил апарыр, ешидәнләрә, мүталиә едәнләрә ҝөзүбағлы јанашмыр. Бу гәләм јалныш тәһлилләри ашкарлајыр вә доғру јолу тәгдим едир. Јалныз бу гәләм кечмишләри ҝәләҹәклә әлагәләндирир, онларын тәҹрүбәсиндән истифадә едир, шәхсијјәт вә милләтләрин шәхсијјәтини олдуғу кими тәһлил едир.\nҺәмишәки кими инди дә һәгигәтсевәр инсанлара маариф вә мәдәнијјәтин ширинлијини дадыздыран, дүшүнҹәләри һәрәкәтә ҝәтирән һәмин бу тәһгиг гәләмидир. Бу гәләм нәсилләрә өзүнә ҝүвәнмәји өјрәдир. Аллаһын анд ичдији дә бу гәләмдир. «Анд олсун гәләмә вә јаздыгларына» («Гәләм» 1). Гәләмин мәс’улијјәти тәһгигдир вә о, биҝанәләрин мәдәнијјәт һүҹумларынын гаршысында дајанмалы, ҝәләҹәк нәсилләри ҝүнаһлардан горумалыдыр.\nәҝәр бу ҝүн һәгигәтләрин, шәхсијјәтләрин тәһрифинә бөјүк пуллар хәрҹләнирсә, мүсәлманларын инамыны доғру тәһлилләрлә мөһкәмләндирмәк гәләмин өһдәсинә дүшүр. Гәләм ҝәнҹләри јаланчы идејалардан чәкиндириб, өз әслинә гајтармалы, фајдасыз тәглидләрдән узаглашдырмалыдыр. Бу гәләм мүсәлманлары дәрин дини инамлара бағламагла, Пејғәмбәр (с) вә саир дин бөјүкләриндән нүмунә ҝөтүрмәклә мүстәгил, биҝанәләрсиз јашамаға инандырдығы һалда дүшмән бу инамы онларын әлиндән алыб, јалан идеаллары ирәли верир. Буна ҝөрә дә бөјүкләрин симасынын тәсвири, онларын јолунун тәһлили о заман сәмәрәли олур ки, тәһгиг гәләми илә ишләнилсин. Бунунла тәһрифләр рүсвај едилир, әталәтдән гуртулуш әлдә едиләр, ҹәмијјәтә уҹалыг әта олунур.\nМәрамлар иҹтимаи ҹәһәтдән мөһкәмләнмәк үчүн мүхтәлиф үсуллардан истифадә едирләр. Мәгсәдләрин ишыгландырылмасы, верилән вә’дәләр һәмин үсуллардан һесаб олунур. Нүмунә ҝөтүрмәк хасијјәти бүтүн инсанлара аиддир. Инсан башгаларынын һүнәр вә јүксәлишиндән тә’сирләнир, өзүнә нүмунә ҝөтүрүр. Һансы ки, инсан нүмунә сечәркән сәһвә јол верир вә илғымлара үз тутур.\nДин бир мәрам кими инсанын фитрәтиндән вә ич истәкләриндән доғулур. Бу мәрам чичәкләнмә үчүн фүрсәт ахтарыр. Диггәтләри ҹәлб етмәк, фикирләрдә јер тапмаг үчүн ити бир диллә мәрамын тәгдиминдән әлавә идеал тәгдим етмә үсулундан истифадә едилир. Дин өзүнү камил шәкилдә тәҹәссүм етдији илаһи инсанларын симасыны тәсвир едир. Илаһи сифәтләрин ҹилвәләндији бу шәхсләр һамы үчүн ашкар бир дәлил, ишыглы бир јолдур.\nЈалныз һәгигәтләр вә фәзиләтләрә әсасланан бу үсул ән үстүн вә ән әсаслы бир үсулдур. О, даим рәнҝини дәјишән јаланларла долу үсуллардан уҹадыр. Гур’ан мүсәлманларын шәхсијјәтини горумаг үчүн, онларын јаланчы, пуч идеаллардан чәкинмәси үчүн алныачыг јашамыш вә илаһи инсанлары тәгдим едир. Бу шәхсләр пејғәмбәрләр вә онларын ардыҹыллары кими нүмунә олмаға лајигдирләр. Гур’ан батил тәрәфдарлары вә онларын агибәтини нәзәрә чатдырмагла өз јолчуларына хәбәрдарлыг едир.\nАллаһ-таала өз ән ширин бујругларында инсанларын тәрбијәси үчүн һәгиги инамларын тәһлилиндән әлавә илаһи инсанларын һәјат јолу вә сөзләринә истинад едир ки, онларын руһуна даһа чох тә’сир етсин. Гур’анда пејғәмбәрләр вә салеһ инсанлардан бир бу гәдәр данышмасынын сәбәби елә будур. Онларын мәләк симасы тә’рифләнир, һәјат үсулу нүмунә ҝөстәрилир.\nАллаһ-таала ән ҝөзәл бујругларында һәзрәт Пејғәмбәри (с) бүтүн һәгигәт өлчүләринин нүмунәси кими танытдырыр, онун илаһи симасыны нүмајишә гојур вә бүтүн инсанлары бу симадан нүмунә ҝөтүрмәјә чағырыр. «Һәгигәтән Аллаһын Рәсулу Аллаһа, гијамәт ҝүнүнә үмид едәнләр вә Аллаһы хатырлајанлар үчүн ҝөзәл нүмунәдир». («әһзаб» 21). Бу чағырыш илаһи вә инсани дәјәрләрин гијмәтләндирилмәсидир.\nСүбһан Аллаһ өз мөһтәрәм вә мөһкәм бујруғунда кимсәнин әвәз едә билмәјәҹәји илаһи бир симадан данышыр. «Сән хасијјәтҹә үстүн вә бөјүксән». О, илаһи сифәтләрин мәзһәри, һагга ешгин вә һәгигәт јолунда фәдакарлығын ифадәсидир. О, сәадәт ашигидир. О, һәгигәтин сејриндә мәләкләрин е’тираф едиб, галха билмәдији мәгамлара јуксәлир. Мәләкләр «бир бармаг бәнди гәдәр галхсам, ганадларым јанар» дејир. («Бәһар» 18-ҹи ҹилд). Һәзрәт (с) гәрг оланлара јардымда о гәдәр үзүлдү ки, Аллаһ она тәсәлли верди: «Биз Гур’аны сәнә назил етмәдик ки, өзүнү бунҹа зәһмәтә саласан» («Та-һа»-1). О, јолуну азанларын дәрдиндән о гәдәр тәәссүф етди ки, Аллаһ онун ҝизли ешгини ашкара чыхарды - «Еј Мәһәммәд, јохса бу Гур’ана инанмасалар, архаларынҹа тәәссүфләниб өзүнү һәлак едәҹәксән?! («Кәһф»-6). Һансы рәһбәр өз халгыны бу гәдәр севиб?! Мәләкләрдән дә үстүн мәләк сималы бир инсан, инсани камалын тәҹәллиси ки, һәмин илаһи камалдан ришәләнир. Һәмин шәхс ки, өз ағыр вә гыса һәјатында ҝөзәлликләри илә һамыны һејран гојду. Бәшәр һәјатында мисли ҝөрүнмәмиш һалда гәлбләри фәтһ етди. Пак инсанлар она о гәдәр валеһ олдулар ки, онун дәстәмаз сујуну тәбәррүк билдиләр.\nҺәзрәт Пејғәмбәрин (с) ҝөзәлликләри о гәдрә вәсфәҝәлмәздир ки, инсанлары бүтүн рәнҝләрдән, буланыглардан узаглашдырыр вә өзүнә валеһ едир. Онлар евләриндән, вәтәнләриндән, гәбиләләриндән, һәтта өвладларындан,јолдашларындан, ата-аналарындан ајрылыб Пејғәмбәрин (с) мәрамларына бағланырдылар, илаһи дәјәрләри һәр шејдән үстүн тутдулар. «Мүһаҹирләрдән әввәл јурд салмыш вә иман ҝәтирән кәсләр өз јанларына мүһаҹирәт едәнләри севәр, онлара верилән гәнимәтә ҝөрә үрәкләриндә һәсәд, гәзәб дујмаз, өзләри еһтијаҹ ичиндә олсалар белә онлары өзләриндән үстүн тутурлар». («Һәшр» 9). Истәр һәзрәтин (с) өзү, истәр ардыҹылларынын мислинә инсанлар арасында тәсадүф едилмәз. Јалныз белә бир шәхс рәһбәрлијә вә нүмунә олмаға лајигдир. Ахы бүтүн сә’ј вә тәлашы өзүнә хидмәтдән ибарәт олан бир инсан неҹә рәһбәр ола биләр?! «О бири гисминиз исә анҹаг өз ҹанларынын һајына галыр». («Али-имран» 154). Бу адамлар заһирән инсан, дахилдә исә һејвандырлар. «Онларын мәгсәди јемәк вә јатмагдыр». («Нәһҹүл-бәлағә»). Һәзрәт (с) бир мәләк дә дејил. Чүнки мәләк башга, фәргли һәгигәтдир. Онун фитрәт вә истәкләринин олдуғу мә’лум дејил. Мәләк јалныз әмрә табедир: «Мәләкләр һеч заман Аллаһа итаәтсизлик етмәз, даим Аллаһын итаәтиндә оларлар». («Тәһрим» 6).\nРәһбәрлик гәјагәти инсаны мәләксима едир. «әҝәр биз ону мәләк етсәјдик, јенә дә ону бир инсан гијафәсиндә ҝөндәрәр вә онлары бир даһа дүшдүкләри шүбһәјә салардыг». («ән’ам» 9). Јер үзүндә инсанлар јашајырса, онларын нүмунәси дә инсан олмалыдыр. Јох, сакинләри мәләк олсајды, онларын пејғәмбәри дә мәләк оларды. «Сөјлә ки, әҝәр јер үзүндә архајын ҝәзәнләр мәләкләр олсајды, сөзсүз ки, онлара бир мәләк пејғәмбәр ҝөндәрәрдик». («Исра» 95). «Кәһф» сурәсиндә бујрулур: «Мән дә сизин кими анҹаг бир инсанам».\nГур’анда бәһанәләр нә үчүн јер ајрылыр: Дејирләр, Пејғәмбәр мәләк дејил. «Инсанлара доғру јолу ҝөстәрән бир рәһбәр ҝәлдији заман она иман ҝәтирмәјә мане олан шеј јалныз онларын – Аллаһ бир инсанмы пејғәмбәр ҝөндәрди? – демәләридир». («Исра» 94). «Бу ҝеҹә Пејғәмбәрдир ки, бизим кими јејир, базарда ҝәзир» («Фүрган» 7); «әҝәр Пејғәмбәр инсанлар арасындан сечилмәлидирсә, танынмыш бөјкләрдән сечилмәлидир» («Зүхаф» 31); «Нә үчүн Гур’ан Мәккә вә Мәдинә бөјүкләринә назил олмајыб, пејғәмбәр ади ола билмәз, онун бағлары, вар-дөвләти олмалыдыр» («Исра» 93); «Нә үчүн сәнин хурма вә үзүм бағларын јохдур, евинин үстү гызыл, ҹәваһират деијл!» («Фүрган» 8).\nГур’ан бу бәһанәләри рәдд едәрәк бујурур ки, инсанлар үчүн нүмунә шәхс вә пејғәмбәр јалныз инсан ола биләр, кечмиш пејғәмбәрләр дә инсанлардан олмушдур. «Сәндән әввәл ҝөндәрдијимиз пејғәмбәрләр дә шүбһәсиз ки, јемәк јејәр, базарлары ҝәзиб-долашардылар» («Фүрган» 20).\nБашга бир ајәдә бујрулур: «Де ки, һәмд олсун Аллаһа! Салам олсун Аллаһын сечдији бәндәләринә» («Нәһл» 59). Пејғәмбәр инсан олдуғу үчүн инсанлара нүмунә ола биләр, илаһи олдуғу үчүн инсанлары о истигамәтдә пәрвазландырар. «Үмуми әрәбләрә өзләриндән пејғәмбәр ҝөндәрән Одур. Бу пејғәмбәр онлара Аллаһын ајәләрини охујар, онлары тәмизләјәр» («Ҹум’ә» 2). Гур’ан белә илаһи чөһрәли бир инсаны тәсвир едир. Лакин бу тәсвир бош јерә дејил, нүмунә ҝөтүрмәк үчүндүр. «Аллаһын Рәсулу (с) өз илаһи чөһрәси илә сизин үчүн нүмунәдир».\nБу јазы һәзрәт пејғәмбәрин илаһи симасы вә онун һәјат тәрзини имкан дахилиндә тәсвир етмәк мәгсәдиндәдир. Мәгсәд тарихчилик јох, һәзрәтин е’тигадыны, әхлаг фәзиләтләрини тәһлил едиб, ајдынлашдырмагдыр. Һәзрәт (с) нүмунә сечмәклә ислами үммәт өз шәхсијјәтинә истигамәтләнмәлидир. Ејни һалда мә’лумат верән вә ја бә’зи шүбһәләр ҹаваб верән тарихи мөвзулара тәһгиг гәләми илә вараг, јазымыз Аллаһ разылығана сәбәб олсун, охуҹулары разы салаг. Инамлары ајдынлашдырмаг, Аллаһ елчиләринин јолунун тәһлили гәләм саһибләринин чијнинә дүшмүш бөјүк мәс’улијјәтдир. Бу арашдырма үч һиссәдән ибарәт олаҹаг. Пејғәмбәрликдән (бә’сәтдән) әввәлки дөвр, бә’сәт дөврү вә Пејғәмбәрин (с) тәрбијәви вә иҹтимаи давранышлары.


Q=13	C=10	SS=6	LS=3	PS=3	DC=0	LC=0	SD=0	BS=1	G0=19	G1=16	G2=12	DLID=az_RU	BODY=Мүгәддәс Китабда ирадә азадлығы һагда нә дејилир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Вјетнам Гвинеа-Биссау креолу Данимарка Индонезија Исвеч Кирибати Литва Македонија Малта Мјанма Непал Нидерланд Норвеч Рејунјон креолу Сомали Украјна Фарер Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара ассам африкаанс бамана бислама болгар гырғыз еве ермәни естон ефик зулу ибан ибо иврит илок инҝилис исланд испан италјан каталан кикамба килуба кинјаруанда кирунди кореја коса лингала луганда малагаси малај малајалам мамбве-лунгу маҹар море нзема осетин папјаменто (Аруба) папјаменто (Күрасао) полјак португал португал (португал) румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил татар телугу тсонга тумбука түрк түркмән умбунду урду фарс фин фон франсыз хорват чавакано чех читонга чичева шона јапон јоруба јунан ҝүрҹү Һаити креолу һауса һилигајнон әрәб\nМүгәддәс Китабда ирадә азадлығы һагда нә дејилир? Алын јазысы вармы?\nАллаһ бизим әвәзимизә гәрар вермәк вә ја нә едәҹәјимизи әввәлҹәдән тәјин етмәк әвәзинә, бизә ирадә азадлығы вериб. Ҝәлин Мүгәддәс Китабын бу һагда дедикләринә нәзәр салаг.\nАллаһ инсанлары Өз сурәтиндә јарадыб (Јарадылыш 1:26). Инстинктлә һәрәкәт едән һејванлардан фәргли олараг, биз Јараданымызын мәһәббәт вә әдаләт кими хүсусијјәтләрини әкс етдирә билирик. Еләҹә дә, Јараданымыз кими, биз дә ирадә азадлығына саһибик.\nДемәк олар ки, ҝәләҹәјимизи өзүмүз мүәјјән едә биләрик. Мүгәддәс Китаб бизи Аллаһын әмрләринә риајәт етмәклә һәјаты сечмәјә тәшвиг едир (Ганунун тәкрары 30:19, 20). Әҝәр бизим ирадә азадлығымыз јохдурса, бу тәклифин һеч бир мәнасы олмазды, һәтта буну гәддарлыг адландырмаг оларды. Аллаһ бизи Онун тәләбләринә риајәт етмәјә мәҹбур етмир, әксинә, мәһәббәтлә сәсләјир: «Аһ, каш ки сән Мәним әмрләримә диггәт јетирәјдин! Онда әмин-аманлығын һеч вахт гурумајан чај кими ахарды» (Јешаја 48:18).\nБизим уғурлу олуб-олмајаҹағымызы алын јазысы һәлл етмир. Әҝәр биз нәдәсә мүвәффәгијјәт газанмаг истәјириксә, чох чалышмалыјыг. Мүгәддәс Китабда дејилир: «Чалышмаг үчүн нә баҹарырсан, вар ҝүҹүнлә ет» (Ваиз 9:10). Һәмчинин гејд олунур: «Чалышганын нијјәти хејир ҝәтирәр» (Сүлејманын мәсәлләри 21:5).\nИрадә азадлығы Аллаһын бизә вердији дәјәрли әнамдыр. Чүнки бу, бизә Ону үрәјимиздән ҝәлдији үчүн севдијимизи сүбут етмәјә имкан верир (Матта 22:37).\nҺәр шеј Аллаһын әлиндә дејил?\nМүгәддәс Китабда ачыгланыр ки, Аллаһ Күлли-Ихтијардыр, һеч кәс вә һеч нә Онун ҝүҹүнүн гаршысыны ала билмәз (Әјјуб 37:23; Јешаја 40:26). Бунунла белә, О, Өз ҝүҹүндән һәр шеји Өз әлиндә сахламаг үчүн истифадә етмир. Мәсәлән, Мүгәддәс Јазыларда дејилир ки, Аллаһ халгынын дүшмәни олан гәдим Бабил шәһәринә гаршы бөјүк сәбир ҝөстәрирди (Јешаја 42:14). Буна бәнзәр тәрздә, Аллаһ ирадә азадлығындан суи-истифадә едәрәк башгаларына зәрәр вуран инсанлара һәлә ки дөзүр. Амма Һагг-Тааланын сәбринин бир һәдди вар (Мәзмур 37:10, 11).\nАллаһ Әхлаг дәјәрләри Мүгәддәс Китаба аид суаллара ҹаваб\nНә вахт өләҹәјимиз әввәлҹәдән мүәјјәнләшдирилиб?\nПис шејләр јахшы инсанларын башына ҝәлир. Ахы нијә?


Q=8	C=0	SS=0	LS=8	PS=0	DC=0	LC=0	SD=0	BS=1	G0=6	G1=6	G2=4	DLID=az_RU	BODY=Nur-az.com - Авропа вә Америка арасында Ирана ҝөрә ихтилаф дәринләшир\nАвропа вә Америка арасында Ирана ҝөрә ихтилаф дәринләшир\nАвропа мәтбуаты Американын Иран әлејһинә ики илдир ки, давам едән ән ағыр санксија сијасәтинин нәтиҹәсиз галдығыны вә Америка вә Авропа өлкәләри арасында Ирана ҝөрә ихтилафларын дәринләшмәсини јазыб.\n“Еуропа Ҹарнеҝие”-нин јаздығына ҝөрә, Авропа вә Америка арасында Ирана ҝөрә ихтилафлар дәринләшир. Авропалылар тәзјигләри јенидән бәрпа етмәк үчүн Фарс көрфәзинин 8 өлкәсини реҝионал тәһлүкәсизлик вә нүвә силаһларынын ҝенишләнмәсинин гадағасы кими мүзакирәләрә гатмалыдыр.\nАмериканын Ирана гаршы ики ил давам едән ән ағыр санксијалары Вашингтонун ҝөзләнтиләрини доғрултмады. Һалбуки, авропалылар Атлантик океанда өз шәрикләри үчүн кифајәт гәдәр мүгавимәт сәрҝиләјә билмәдиләр. Бундан да писи, АБШ сијасәтинин ҝениш Фарс көрфәзи реҝионунда сабитсизлик јаратмасы олду. Бунун да Авропа үчүн бирбаша пис нәтиҹәси вардыр вә тәһдид сајылыр.\nБу сәбәбдән Авропа Бирлијинә үзв өлкәләр вә Инҝилтәрә Ислам Республикасы илә даһа ҝениш мүнасибәтләр гурмаг ардынҹа олмалыдыр вә реҝионун проблемләринә даһа ҝениш јанашмалыдырлар.\nЈахшы башланғыҹ сајылан Иранла бејнәлхалг нүвә сазишинин һәлә дә јашамасына диггәт етмәклә, авропалылар бу сазишин бәзи маддәләринә јенидән бахмалыдырлар. Иран, Ираг вә Фарс Көрфәзи Әмәкдашлыг Шурасынын 6 әрәб өлкәсини реҝионал тәһлүкәсизлик барәдә мүзакирәјә гатмаг лазымдыр. Онлар һәлә вахты чатмамыш һәртәрәфли бир тәһлүкәсизлик тәклифи етмәк әвәзинә реҝионал сәвијјәдә аддым-аддым сијасәтини изләмәлидир, реҝионун сабитлији вә нүвә силаһларынын јасағы ардынҹа олмалыдыр.\n152 дәфә бахылыб


Q=9	C=6	SS=6	LS=3	PS=3	DC=0	LC=0	SD=0	BS=0	G0=25	G1=20	G2=13	DLID=az_RU	BODY=Армаҝеддон мүһарибәси нәдир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Литва Македонија Малта Мјанма Нидерланд Норвеч Тонга Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га гырғыз еве ермәни естон ефик зулу ибо иврит илок инҝилис испан италјан каонде качин кикујју кинјаруанда кирунди кореја коса латыш лингала малагаси малајалам маҹар папјаменто (Аруба) папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен сотсил суаһили тагалог таи татар телугу тетум (Дили) тсонга түрк түркмән умбунду фин франсыз хорват чех чибемба читонга чичева шона јапон јоруба јунан ҝүрҹү һилигајнон әрәб\nАрмаҝеддон мүһарибәси дедикдә инсан һөкумәтләри илә Аллаһ арасындакы сонунҹу мүһарибә нәзәрдә тутулур. Бу һөкумәтләр вә онларын тәрәфдарлары һәтта индидән Аллаһын һакимијјәтинә табе олмамагла она гаршы чыхырлар (Зәбур 2:2). Армаҝеддон мүһарибәси инсан һакимијјәтинә сон гојаҹаг (Дәнјал 2:44).\n«Армаҝеддон» ифадәси Мүгәддәс Китабда бир дәфә, Вәһј 16:16 ајәсиндә истифадә олунуб. Пејғәмбәрлик китабы Вәһјдә «јер үзүнүн падшаһларынын» «ибраниҹә Армаҝеддон адланан јерә» «Гадир Аллаһын бөјүк ҝүнүндә олаҹаг мүһарибәјә» топланаҹаглары јазылыб (Вәһј 16:14).\nАрмаҝеддонда кимләр дөјүшәҹәк? Иса Мәсиһ Аллаһын дүшмәнләри үзәриндә гәләбә чалмаг үчүн сәмави ордуја башчылыг едәҹәк (Вәһј 19:11—16, 19—21). Бу дүшмәнләр Аллаһын һакимијјәтинә гаршы чыханлар вә Аллаһы сајмајанлардыр (Һизгијал 39:7).\nАрмаҝеддон мүһарибәси Јахын Шәргдә олаҹаг? Хејр. Армаҝеддон мүһарибәси јер үзүнүн тәкҹә бир бөлҝәсиндә јох, дүнја мигјасында олаҹаг (Әрәмја 25:32—34; Һизгијал 39:17—20).\nАрмаҝеддон сөзү бәзән «Һар-Маҝедон» (Ибраниҹә «Һар Меҝиддон») кими тәрҹүмә едилир вә мәнасы «Меҝиддо дағы» демәкдир. Меҝиддо гәдим Исраил әразисиндә јерләшән шәһәр иди. Тарихдән өјрәндијимиз кими, бу шәһәрин јахынлығында һәлледиҹи мүһарибәләр баш вермишди. Бу мүһарибәләрдән бәзиләри һагда Мүгәддәс Китабда јазылыб (Һакимләр 5:19, 20; 2 Падшаһлар 9:27; 23:29). Лакин Армаҝеддон һәрфи мәнада гәдим Меҝиддо јахынлығындакы әразини билдирмир. Бу әразидә елә бөјүк дағ јохдур, һәтта она битишик олан Јизраил дәрәсини дә һесаба алсаг, Аллаһла мүһарибә едәнләрин орада јерләшмәси мүмкүн дејил. Әксинә, Армаҝеддон Аллаһа гаршы чыхмаг үчүн сонунҹу дәфә топлашан милләтләрин үмуми вәзијјәтидир.\nАрмаҝеддон мүһарибәси неҹә олаҹаг? Һәмин вахтда Аллаһын Өз ҝүҹүндән неҹә истифадә едәҹәјини билмәсәк дә, кечмишдә истифадә етдији силаһлардан — долу, зәлзәлә, дашгын, од вә күкүрд, шимшәк вә хәстәлик кими васитәләрдән истифадә едә биләр (Әјјуб 38:22, 23; Һизгијал 38:19, 22; Һәбгуг 3:10, 11; Зәкәријјә 14:12). Бу гарышыглыгда Аллаһын бәзи дүшмәнләри бир-бирләрини өлдүрәҹәкләр. Анҹаг ахырда баша дүшәҹәкләр ки, онларла дөјүшән Аллаһ имиш (Һизгијал 38:21, 23; Зәкәријјә 14:13).\nАрмаҝеддон дүнјанын ахырыдырмы? Планетимиз мәһв олмајаҹаг, чүнки јер бәшәријјәтин әбәди мәскәнидир (Зәбур 37:29; 96:10; Ваиз 1:4). Армаҝеддон бәшәријјәтин мәһви јох, онун хиласыдыр, чүнки Аллаһын «бөјүк издиһам»дан ибарәт олан хидмәтчиләри хилас олаҹаг (Вәһј 7:9, 14; Зәбур 37:34).\nБундан әлавә, јер сөзүнә ујғун олараг, Мүгәддәс Китабдакы «дүнја» сөзү Аллаһа гаршы чыхан инсан ҹәмијјәтини нәзәрдә тутур (1 Јәһја 2:15—17). Бу мәнада Армаҝеддон «дүнјанын сонудур» (Мәтта 24:3).\nАрмаҝеддон нә вахт баш верәҹәк? Армаҝеддон мүһарибәси илә кулминасија нөгтәсинә чатаҹаг «бөјүк мүсибәт» һагда данышаркән Иса Мәсиһ белә демишди: «О ҝүнү вә сааты һеч кәс билмир: нә ҝөјдәки мәләкләр, нә дә Оғул. Буну јалныз Ата билир» (Мәтта 24:21, 36). Бунунла белә, Мүгәддәс Китабда ҝөстәрилир ки, Армаҝеддон Иса Мәсиһин 1914-ҹү илдән башламыш ҝөзәҝөрүнмәз «һүзуру заманы» олаҹаг (Мәтта 24:37—39).